3. การประกอบธุรกิจของบริษัท

3.1 ลักษณะผลิตภัณฑ์และการให้บริการ

ผลิตภัณฑ์ของบริษัท คือ เหล็กแผ่นรีดร้อนชนิดม้วน ซึ่งเป็นผลิตภัณฑ์ต้นน้ำของอุตสาหกรรมเหล็กแผ่น
โดยเป็นวัตถุดิบหลักในการผลิตเหล็กแผ่นรีดร้อนชนิดล้างผิวเคลือบน้ำมัน
เหล็กเคลือบสังกะสีแบบจุ่มร้อนและอบอ่อน เหล็กแผ่นรีดร้อนชนิดเคลือบสังกะสี และเหล็กรีดเย็น
ซึ่งนำไปใช้อุตสาหกรรมก่อสร้าง อุตสาหกรรมบรรจุภัณฑ์ อุตสาหกรรมเครื่องใช้ไฟฟ้า
และอุตสาหกรรมยานยนต์ เป็นต้น

ผลิตภัณฑ์เหล็กแผ่นรีดร้อนของบริษัท มีคุณภาพตามเกณฑ์มาตรฐานของไทย (มอก.)
และมาตรฐานสากล ได้แก่ มาตรฐานประเทศญี่ปุ่น (JIS G, SPHC, SPHD, SS, SN, SPHT,
SV, SMA และ SPA-H) มาตรฐานสหรัฐอเมริกา (ASTM, SAE, AISI และ API)
มาตรฐานเยอรมัน (DIN) และมาตรฐานอังกฤษ (BS) มีขนาดความกว้างตั้งแต่ 900 - 1,500
มิลลิเมตร ความหนาตั้งแต่ 1 -13 มิลลิเมตร และน้ำหนักของขนาดม้วนตั้งแต่ 8 ตันถึง 28 ตัน

  []

รายละเอียดขนาดผลิตภัณฑ์ของบริษัท สรุปได้ดังนี้

  ------------------------------------- ---------------------------------
  ลักษณะของผลิตภัณฑ์                        รายละเอียด

  ความกว้าง                              900 - 1,500 มิลลิเมตร

  ความหนา                               1 - 13 มิลลิเมตร

  น้ำหนักต่อความยาว                        8.3 - 18 กิโลกรัมต่อมิลลิเมตร

  น้ำหนักทั้งหมดของม้วนเหล็ก                  8 - 28 ตัน
  ------------------------------------- ---------------------------------

  รายละเอียดสัดส่วนการผลิตผลิตภัณฑ์แยกตามความหนาของผลิตภัณฑ์

  ------------------------------------- ----------- ----------- -----------
  ชนิดเหล็กรีดร้อนแยกตามความหนา             2546        2547        2548

                                                                

  ความหนา 1.00 ถึง 2.00                  54.9%       37.6%       46.6%

  ความหนา 2.01 ถึง 3.20                  27.5%       28.0%       29.8%

  ความหนา 3.21 ถึง 6.00                  14.2%       24.6%       16.6%

  ความหนา 6.00 ถึง 12.00                 3.1%        9.3%        6.8%

  ความหนา 12.00 ถึง 13.00                0.3%        0.5%        0.2%
  ------------------------------------- ----------- ----------- -----------

3.2 เทคโนโลยีและกระบวนการผลิต

3.2.1 เทคโนโลยีที่ใช้ในการผลิต

บริษัทมีโรงงานผลิตเหล็กแผ่นรีดร้อนเป็นรูปแบบกระทัดรัดใช้พื้นที่น้อยอย่างมีประสิทธิภาพ
และใช้เทคโนโลยีการผลิตที่มีความทันสมัย คือ เทคโนโลยีที่รวมการผลิตทั้งระบบหลอม หล่อ
และรีดเข้าด้วยกันเป็นกระบวนการผลิตต่อเนื่อง โดยมีรอบการผลิตที่สั้น คือ ใช้เวลาประมาณ 3.5
ชั่วโมงต่อรอบ ในการแปรสภาพวัตถุดิบจนได้เป็นผลิตภัณฑ์ รายละเอียดเทคโนโลยีที่สำคัญมีดังนี้

1. เทคโนโลยีการหลอมเศษเหล็กโดยเตาหลอมไฟฟ้า (Electric Arc Furnace)
พร้อมเตาปรับปรุงน้ำเหล็ก (Ladle Heat Furnace) โดยเทคโนโลยีดังกล่าวเป็นของบริษัท
Mannesmann Demag Huttentechnik ประเทศเยอรมัน
ซึ่งเป็นเทคโนโลยีการหลอมเหล็กที่ใช้ไฟฟ้าแรงสูง ทำการอาร์คเหล็กดิบ (Pig Iron)
และเศษเหล็ก (Scrap) ให้หลอมละลาย ทั้งนี้ในการผลิตจะมีการใช้ก๊าซออกซิเจน และก๊าซอื่นๆ
เพื่อเพิ่มอุณหภูมิในการหลอมละลาย และรักษาคุณภาพน้ำเหล็ก จากนั้นจึงใช้เตาปรับปรุงน้ำเหล็ก
ในการปรุง น้ำเหล็กให้ได้คุณสมบัติที่ต้องการ โดยมีกำลังการผลิตที่ 2.2 ล้านตันต่อปี

[]

2. เทคโนโลยีการหล่อเหล็กแผ่นหนาขนาดกลาง (Medium Slab Casting Continuous)
เป็นเทคโนโลยีของบริษัท Sumitomo Heavy Industries แห่งประเทศญี่ปุ่น
ใช้ในการหล่อเหล็กหนาขนาดกลางความหนาตั้งแต่ 90 มิลลิเมตรถึง 100 มิลลิเมตร
โดยเครื่องจักรดังกล่าวมีกำลังการผลิตที่ 1.8 ล้านตันต่อปี

[]

3. เทคโนโลยีการรีดร้อน (Hot Strip Mill) เป็นการรีดลดขนาด Slab ให้บางลง
เป็นเทคโนโลยีของบริษัทMitsubishi Heavy Industry แห่งประเทศญี่ปุ่น
สามารถรีดเหล็กจากความหนาประมาณ 100 มิลลิเมตรจนมีความหนา 1 ถึง 13 มิลลิเมตร
โดยมีกำลังการผลิตที่ 3.4 ล้านตันต่อปี

[]

3.2.2 กระบวนการผลิต

บริษัทผลิตเหล็กแผ่นรีดร้อนโดยการหลอมเศษเหล็ก และเหล็กดิบ
ด้วยวิธีการอาร์คไฟฟ้าให้ได้น้ำเหล็กแล้วนำไปหล่อให้เป็นแผ่นเหล็ก
เพื่อนำไปรีดให้ได้ขนาดตามที่ต้องการ โดยมีขั้นตอนดังต่อไปนี้

1. กระบวนการหลอมเหล็ก (Melting Process)
เป็นกระบวนการหลอมเหล็กโดยการนำเศษเหล็กและเหล็กดิบมาหลอมในเตาหลอมไฟฟ้า
แล้วนำไปผ่านกระบวนการปรับปรุงน้ำเหล็กในเตาปรับปรุงคุณภาพ

2. กระบวนการหล่อแผ่นเหล็ก (Casting Process)
เป็นกระบวนการนำน้ำเหล็กที่ปรับปรุงคุณภาพแล้วมาหล่อเป็นเหล็กแผ่นขนาดความหนา 80-100
มิลลิเมตร

3. กระบวนการรีดแผ่นเหล็ก (Rolling Process)
เป็นกระบวนการนำเหล็กแผ่นหนาจากเตาปรับอุณหภูมิมารีดลดขนาด
หลังจากนั้นจึงผ่านเข้าสู่เครื่องม้วนแผ่นเหล็ก (Down Coiler) แล้วลำเลียงไปเก็บยังลานพักสินค้า
(Coil yard) ต่อไป

3.2.3 ปัจจัยที่มีผลต่อการผลิตและการดำเนินการ

เนื่องจากบริษัทประกอบธุรกิจผลิตเหล็กแผ่นรีดร้อน
ซึ่งจัดเป็นอุตสาหกรรมหนักและเป็นอุตสาหกรรมพื้นฐานที่สามารถส่งผลกระทบต่ออุตสาหกรรมต่อเนื่องอื่นๆ
และระบบเศรษฐกิจของประเทศ
ทำให้ภาครัฐจำเป็นต้องเข้ามามีบทบาทในควบคุมการดำเนินธุรกิจนี้ในระดับหนึ่ง
ทั้งนี้มาตรการของภาครัฐที่ส่งผลกระทบต่อการดำเนินธุรกิจนี้ คือ

1. การกำหนดให้มีใบอนุญาตต่างๆ ในการประกอบกิจการ

1.1 ใบอนุญาตประกอบกิจการโรงงาน
บริษัทได้รับใบอนุญาตประกอบกิจการโรงงานจากกระทรวงอุตสาหกรรม
เพื่อผลิตเหล็กแผ่นรีดร้อนชนิดม้วน เมื่อวันที่ 17 ธันวาคม 2539

1.2 ใบอนุญาตประกอบโลหกรรม บริษัทได้รับใบอนุญาตประกอบโลหกรรม จากกรมทรัพยากรธรณี
เลขที่ 2/2542 ลงวันที่ 13 กันยายน 2542
ในการประกอบโลหกรรมแร่เหล็กด้วยกรรมวิธีผลิตเหล็กกล้า โดยกรมทรัพยากรธรณี
จะทำการตรวจสอบปีละ 2 ครั้ง ตามขั้นตอนที่ระบุไว้ในใบอนุญาตประกอบโลหกรรม

1.3 ใบอนุญาตทำผลิตภัณฑ์อุตสาหกรรม
บริษัทได้รับอนุญาตทำผลิตภัณฑ์อุตสาหกรรมที่มีพระราชกฤษฎีกากำหนดให้ต้องเป็นไปตามมาตรฐานจากคณะกรรมการมาตรฐานผลิตภัณฑ์อุตสาหกรรม
กระทรวงอุตสาหกรรม ทางสำนักงานมาตรฐานผลิตภัณฑ์อุตสาหกรรม
จะทำการตรวจติดตามผลอย่างน้อยปีละ 2 ครั้ง เพื่อความเชื่อมั่นในคุณภาพของผลิตภัณฑ์
ตามที่บริษัทได้รับใบอนุญาต

2. การกำหนดเพดานราคาสินค้า
ตามประกาศคณะกรรมการกลางว่าด้วยราคาสินค้าและบริการได้กำหนดให้เหล็กแผ่นทุกชนิดถือเป็นสินค้าควบคุม
ตามมาตรา 9 (1) และมาตรา 24 แห่งพระราชบัญญัติว่าด้วยราคาสินค้าและบริการ
ทำให้บริษัทต้องขอปรับขึ้นราคากับกรมการค้าภายในทุกครั้งที่ต้องการขึ้นราคา
โดยการส่งข้อมูลต้นทุนการผลิตโดยละเอียดให้แก่กรมการค้าภายในเพื่อพิจารณา
เมื่อกรมการค้าภายในเห็นว่าข้อมูลของบริษัทเพียงพอ มีเหตุสมควรที่จะขึ้นราคาขายได้
กรมการค้าภายในจะแจ้งให้บริษัททราบถึงผลของการพิจารณาปรับราคาขายสูงสุดที่บริษัทสามารถขายได้ที่หน้าโรงงาน
ในปัจจุบันเพดานราคาสูงสุดที่บริษัทได้รับการแจ้งจากกรมการค้าภายในอยู่ที่ 25,500 บาทต่อตัน
สำหรับเหล็กรีดร้อนชนิดม้วนที่มีขนาดความหนา 2 มิลลิเมตรขึ้นไป
ทั้งนี้ราคาดังกล่าวอาจมีการปรับเปลี่ยนได้อีก หากวัตถุดิบที่ใช้ในการผลิตมีการปรับขึ้นราคา
บริษัทก็สามารถยื่นคำขอปรับราคาไปที่กรมการค้าภายในได้โดยใช้เวลาในการพิจารณาประมาณ 1
สัปดาห์

3. มาตรการตอบโต้การทุ่มตลาด
สืบเนื่องจากการที่ผู้ผลิตเหล็กรีดร้อนภายในประเทศได้รับความเสียหายจากผู้ผลิตรายใหญ่ของโลก
ได้แก่ ผู้ผลิตจากประเทศยุโรปตะวันออก กลุ่มประเทศรัสเซียเดิม ญี่ปุ่น และเกาหลีใต้ เป็นต้น
ซึ่งมีกำลังการผลิตส่วนเกินจำนวนมาก ได้ส่งสินค้ามาขายในประเทศไทยในลักษณะการทุ่มตลาด
ส่งผลให้ผู้ผลิตหรือผู้ประกอบการในธุรกิจเหล็กในประเทศได้รับความเสียหาย
ขาดความสามารถในการแข่งขันอย่างไม่เป็นธรรม
รัฐบาลไทยจึงได้ออกมาตรการตอบโต้การทุ่มตลาดสินค้าเหล็กแผ่นรีดร้อน
เพื่อขจัดความเสียหายที่เกิดจากการนำเข้าสินค้าทุ่มตลาด
โดยการจัดเก็บอากรตอบโต้การทุ่มตลาดจากผู้ผลิตในแต่ละประเทศในอัตราที่ไม่เท่ากัน
ตามแต่ข้อเท็จจริงในการไต่สวนของคณะกรรมการที่จัดตั้งขึ้นโดยกรมการค้าต่างประเทศ
กระทรวงพาณิชย์ ซึ่งเริ่มมีผลบังคับใช้และจะสิ้นสุดในวันที่ 23 พฤษภาคม 2551
รายละเอียดอัตราภาษีอากรตอบโต้การทุ่มตลาด มีดังนี้

+----------------------------+-----------------------------------------+
| ประเทศ                     | ภาษีอากรตอบโต้การทุ่มตลาด                   |
|                            |                                         |
|                            | (อัตราร้อยละของราคา ซี.ไอ.เอฟ.)            |
+----------------------------+-----------------------------------------+
| ญี่ปุ่น                        |   36.25                                 |
+----------------------------+-----------------------------------------+
| สาธารณรัฐแอฟริกาใต้           |   128.11                                |
+----------------------------+-----------------------------------------+
| สหพันธรัฐรัสเซีย               |   24.20, 35.17                          |
+----------------------------+-----------------------------------------+
| สาธารณรัฐคาซัคสถาน           |   109.25                                |
+----------------------------+-----------------------------------------+
| สาธารณรัฐอินเดีย              |   26.81, 31.92                          |
+----------------------------+-----------------------------------------+
| สาธารณรัฐเกาหลี              |   13.96                                 |
+----------------------------+-----------------------------------------+
| ไต้หวัน                      |   3.45, 25.15                           |
+----------------------------+-----------------------------------------+
| สาธารณรัฐเวเนซูเอลา          |   78.44                                 |
+----------------------------+-----------------------------------------+
| สาธารณรัฐอาร์เจนตินา          |   37.94, 53.09                          |
+----------------------------+-----------------------------------------+

+----------------------------+-----------------------------------------+
| ประเทศ                     | ภาษีอากรตอบโต้การทุ่มตลาด                   |
|                            |                                         |
|                            | (อัตราร้อยละของราคา ซี.ไอ.เอฟ.)            |
+----------------------------+-----------------------------------------+
| ยูเครน                      |   30.45, 67.69                          |
+----------------------------+-----------------------------------------+
| สาธารณ                     |   33.26                                 |
| รัฐประชาธิปไตยประชาชนแอลจีเรีย |                                         |
+----------------------------+-----------------------------------------+
| สาธารณรัฐอินโดนีเซีย           |   24.48                                 |
+----------------------------+-----------------------------------------+
| สาธารณรัฐสโลวัก              |   51.95, 51.59                          |
+----------------------------+-----------------------------------------+
| โรมาเนีย                    |   27.95                                 |
+----------------------------+-----------------------------------------+

  ที่มา : ประกาศกรมการค้าต่างประเทศ เรื่อง ผลการไต่สวนการทุ่มตลาดสินค้าเหล็กแผ่นรีดร้อน
  ชนิดเป็นม้วนและไม่เป็นม้วน ฉบับที่ 2/2546 ลงวันที่ 14 มิถุนายน 2546

  อนึ่ง ในช่วงเดือนมีนาคม 2547 กระทรวงพาณิชย์ได้ผ่อนผันมาตรการตอบโต้การทุ่มตลาดชั่วคราว
  เนื่องจากสถานการณ์การค้าเหล็กของโลกมีความผันผวนมาก
  โดยให้หยุดใช้มาตรการจัดเก็บภาษีอากรอัตราพิเศษดังกล่าวเป็นการชั่วคราว 6 เดือน
  และโดยขณะนี้ความผันผวนได้คลี่คลายไปแล้ว ดังนั้น นับแต่วันที่ 20 กันยายน 2547
  การใช้มาตรการตอบโต้การทุ่มตลาดจาก 14 ประเทศดังกล่าวข้างต้น จึงมีผลบังคับใช้ต่อไป
  ทำให้ปัจจุบันผู้ผลิตเหล็กรีดร้อนภายในประเทศยังคงได้รับการคุ้มครองจากมาตรการตอบโต้การทุ่มตลาดสินค้าเหล็กแผ่นรีดร้อนดังกล่าวอยู่

4. การเจรจาเขตการค้าเสรี (FTA)
ในปัจจุบันประเทศไทยได้ตื่นตัวและมีการเจรจาเขตการค้าเสรีระหว่างประเทศหลายครั้งกับหลายประเทศดังเช่น
ประเทศสหรัฐอเมริกา ออสเตรเลีย เป็นต้น
และกำลังอยู่ในระหว่างการเจรจาเขตการค้าเสรีระหว่างไทย-ญี่ปุ่น
สำหรับการเจรจาเขตการค้าเสรีที่สำเร็จเรียบร้อยได้เท่าที่ผ่านมาไม่มีผลกระทบต่ออุตสาหกรรมเหล็กโดยตรง
ทั้งนี้เนื่องจากยังไม่มีการนับรวมสินค้าเหล็กเป็นสินค้าที่อยู่ในหมวดการการค้าเสรี
เว้นแต่การเจรจาเขตการค้าเสรีระหว่างไทย-ญี่ปุ่นซึ่งอยู่ระหว่างการเจรจาขั้นสุดท้ายที่ยังไมได้ข้อสรุปโดยสินค้าเหล็กรีดร้อนถูกเสนอให้อยู่ในหมวดที่ต้องการเปิดเสรีระหว่าง
2 ประเทศ โดยทางฝ่ายญี่ปุ่นเสนอให้ลดภาษีนำเข้าที่มีอยู่ในปัจจุบันที่ร้อยละ 5 เป็นร้อยละ 0
ในทันที ในขณะที่ฝ่ายไทยต้องการคงอัตราภาษีนำเข้าที่ร้อยละ 5 เป็นระยะเวลา 10 ปี
แล้วจึงทยอยลดภาษีในปีที่ 11 ถึงปีที่ 15 จนแป็นร้อยละ 0
ซึ่งไม่ว่าการเจรจาจะมีผลเช่นใดย่อมส่งผลกระทบต่อผลประกอบการของบริษัท
เนื่องจากผู้นำเข้าเหล็กรีดร้อนจะมีต้นทุนที่ถูกลง
หากแต่ผลกระทบจะน้อยกว่าถ้าข้อตกลงเป็นตามข้อเสนอของฝ่ายประเทศไทย

5. บริษัทได้รับการส่งเสริมการลงทุน จากคณะกรรมการส่งเสริมการลงทุน (Board of
Investment of Thailand: BOI)
รายละเอียดเงื่อนไขและสิทธิประโยชน์ในบัตรส่งเสริมการลงทุน มีดังนี้

+-----------------+----------------------------------------------------+
| บ               | เลขที่ 1047/2539 ลงวันที่ 29 มกราคม 2539                |
| ัตรส่งเสริมการลงทุน |                                                    |
|                 | เลขที่ 5201/2542 ลงวันที่ 29 กรกฎาคม 2542               |
+-----------------+----------------------------------------------------+
| ประเภทกิจการ     | กิจการผลิตเหล็กรีดร้อนหรือรีดเย็น                          |
|                 |                                                    |
| ที่ได้รับการส่งเสริม  |                                                    |
+-----------------+----------------------------------------------------+
|                 |                                                    |
+-----------------+----------------------------------------------------+

+-----------------+----------------------------------------------------+
| สิทธิประโยชน์      |                                                    |
|                 |  ให้บริษัทได้รับสิทธิและประโยชน์ตามพระราชบัญญัติส่งเสริมการลงทุน |
|                 |   พ.ศ. 2520 ดังนี้                                    |
|                 |                                                    |
|                 | 1.                                                 |
|                 | ให้ได้รับอนุญาตนำคนต่างด้าวซึ่งเป็นช่างฝีมือเข้ามาในราชอาณาจักร  |
|                 | ตามมาตรา 25                                        |
|                 |                                                    |
|                 | 2. ให้คนต่างด้าวซึ่งเป็นช่างฝีมือได้รับอนุญาตทำงานตามมาตรา 25  |
|                 | และ 26                                             |
|                 |                                                    |
|                 | 3. ให้ได้รับยกเว้นอากรขาเข้าสำหรับเครื่องจักร ตามมาตรา 28   |
|                 | สิ้นสุดปี 2543                                         |
|                 |                                                    |
|                 | 4. ให้ได้รับลดหย่อนอากรขาเข้าร้อยละ 100 ของอัตราปกติ       |
|                 | สำหรับวัตถุดิบและวัสดุจำเป็นที่นำเข้ามาใช้ในการผลิต            |
|                 | เพื่อการส่งออกเป็นระยะเวลา 5 ปี ตามมาตรา 36 สิ้นสุดปี 2551  |
|                 |                                                    |
|                 | 5. ให้ได้รับยกเว้นภาษีเงินได้นิติบุคคล เป็นระยะเวลา 8 ปี       |
|                 | ตามมาตรา 31 สิ้นสุดปี 2550                             |
|                 |                                                    |
|                 | 6.                                                 |
|                 | ให้ได้รับยกเว้นไม่ต้อ                                    |
|                 | งนำเงินปันผลจากกิจการที่ได้รับยกเว้นภาษีเงินได้นิติบุคคลตามมาตรา |
|                 | 31                                                 |
|                 | ไปรวมคำนวณเพื่อเ                                     |
|                 | สียภาษีเงินได้ตลอดระยะเวลาที่บริษัทได้รับยกเว้นภาษีเงินได้นิติบุคคล |
|                 | ตามมาตรา 34                                        |
|                 |                                                    |
|                 | 7.                                                 |
|                 | ให้ได้รับลดหย่อนภา                                     |
|                 | ษีเงินได้นิติบุคคลสำหรับกำไรสุทธิที่ได้รับจากการลงทุนในอัตราร้อยละ |
|                 | 50 ของอัตราปกติ เป็นระยะเวลา 5 ปี ตามมาตรา 35 (2)      |
|                 | สิ้นสุดปี 2555                                         |
|                 |                                                    |
|                 | 8. ให้หักค่าขนส่ง ค่าไฟฟ้า                               |
|                 | และค่าประปาสองเท่าของค่าใช้จ่ายดังกล่าวเป็นระยะเวลา 10 ปี   |
|                 | ตามมาตรา 35 (3) สิ้นสุดปี 2555                         |
|                 |                                                    |
|                 | 9.                                                 |
|                 | ให้ได้รับอนุญาต                                        |
|                 | ให้หักเงินลงทุนในการติดตั้งหรือก่อสร้างสิ่งอำนวยความสะดวกร้อยละ |
|                 | 25 ของเงินลงทุน นอกเหนือไปจากการหักค่าเสื่อมราคาตามปกติ    |
|                 | ตามมาตรา 35 (4)สิ้นสุดปี 2552                          |
|                 |                                                    |
|                 | 1                                                  |
|                 | 0.ให้นำหรือส่งเงินออกนอกราชอาณาจักรเป็นเงินตราต่างประเทศได้ |
|                 | ตามมาตรา 37                                        |
+-----------------+----------------------------------------------------+

+-----------------+----------------------------------------------------+
| บ               | เลขที่ 1579(2)/2548 ลงวันที่ 29 มิถุนายน 2548             |
| ัตรส่งเสริมการลงทุน |                                                    |
+-----------------+----------------------------------------------------+
| ประเภทกิจการที่ได้  | กิจการผลิตเหล็กแผ่นรีดร้อนและเหล็กแผ่นรีดร้อนปรับสภาพผิว*      |
| รับการส่งเสริม     |                                                    |
+-----------------+----------------------------------------------------+
| สิทธิประโยชน์      |                                                    |
|                 |  ให้บริษัทได้รับสิทธิและประโยชน์ตามพระราชบัญญัติส่งเสริมการลงทุน |
|                 |   พ.ศ. 2520 ดังนี้                                    |
|                 |                                                    |
|                 | 1.                                                 |
|                 | ให้ได้รับอนุญาตนำคนต่างด้าวซึ่งเป็นช่างฝีมือเข้ามาในราชอาณาจักร  |
|                 | ตามมาตรา 25                                        |
|                 |                                                    |
|                 | 2. ให้คนต่างด้าวซึ่งเป็นช่างฝีมือได้รับอนุญาตทำงานตามมาตรา 25  |
|                 | และ 26                                             |
|                 |                                                    |
|                 | 3. ให้ได้รับยกเว้นอากรขาเข้าสำหรับเครื่องจักร ตามมาตรา 28   |
|                 | ตามที่คณะกรรมการพิจารณาอนุมัติ                           |
|                 |                                                    |
|                 | 4. ให้ได้รับลดหย่อนอากรขาเข้าร้อยละ 75 ของอัตราปกติ        |
|                 | สำหรับวัตถุดิบและวัสดุจำเป็นที่นำเข้ามาใช้ในการผลิต            |
|                 | เพื่อจำหน่ายในประเทศเป็นระยะเวลา 1 ปี นับแต่วันนำเข้าครั้งแรก |
|                 | ตามมาตรา 30                                        |
|                 |                                                    |
|                 | 5. ให้ได้รับยกเว้นภาษีเงินได้นิติบุคคลไม่เกินร้อยละ 100         |
|                 | ของเงินลงทุนไม่รวมค่าที่ดินและทุนหมุนเวียน เป็นระยะเวลา 8 ปี   |
|                 | นับแต่วันที่เริ่มมีรายได้จากการประกอบกิจการนั้น ตามมาตรา 31    |
|                 |                                                    |
|                 | 6.                                                 |
|                 | ให้ได้รับยกเว้นไม่ต้อ                                    |
|                 | งนำเงินปันผลจากกิจการที่ได้รับยกเว้นภาษีเงินได้นิติบุคคลตามมาตรา |
|                 | 31                                                 |
|                 | ไปรวมคำนวณเพื่อเ                                     |
|                 | สียภาษีเงินได้ตลอดระยะเวลาที่บริษัทได้รับยกเว้นภาษีเงินได้นิติบุคคล |
|                 | ตามมาตรา 34                                        |
|                 |                                                    |
|                 | 7. ให้ได้รับลดหย่อนภาษีเงินได้นิติบุคคลสำหรับกำไรสุทธิที่ได้รับจาก  |
|                 | การลงทุนในอัตราร้อยละ 50 ของอัตราปกติ ตามมาตรา 35 (1)   |
|                 | เป็นระยะเวลา 5 ปี นับจากวันที่พ้นกำหนดระยะเวลาตามมาตรา 31 |
|                 |                                                    |
|                 | 8. ให้หักค่าขนส่ง ค่าไฟฟ้า                               |
|                 | และค่าประปาสองเท่าของค่าใช้จ่ายดังกล่าวเป็นระยะเวลา 10 ปี   |
|                 | นับแต่วันที่เริ่มมีรายได้จากการประกอบกิจการนั้น ตามมาตรา 35    |
|                 | (2)                                                |
|                 |                                                    |
|                 | 9.                                                 |
|                 | ให้ได้รับอนุญาต                                        |
|                 | ให้หักเงินลงทุนในการติดตั้งหรือก่อสร้างสิ่งอำนวยความสะดวกร้อยละ |
|                 | 25 ของเงินลงทุน นอกเหนือไปจากการหักค่าเสื่อมราคาตามปกติ    |
|                 | ตามมาตรา 35 (3)                                    |
|                 |                                                    |
|                 | 10.                                                |
|                 | ให้ได้รับยกเว้นอากรขาเข้าสำหรับวัตถุดิบและวัสดุจำ             |
|                 | เป็นที่ต้องนำเข้ามาจากต่างประเทศเพื่อใช้ในการผลิตเพื่อการส่งออก |
|                 | เป็นระยะเวลา 5 ปี นับแต่วันนำเข้าครั้งแรก ตามมาตรา 36 (1)  |
|                 |                                                    |
|                 | 11.                                                |
|                 | ให้ได้รับยกเว้นอากรขาเข้าสำหร                           |
|                 | ับของที่ผู้ได้รับการส่งเสริมนำเข้ามาเพื่อส่งกลับออกไปเป็นระยะเวลา |
|                 | 5 ปี นับแต่วันที่นำเข้าครั้งแรก ตามมาตรา 36 (2)             |
|                 |                                                    |
|                 | 12.                                                |
|                 | ให้นำหรือส่งเงินออกนอกราชอาณาจักรเป็นเงินตราต่างประเทศได้   |
|                 | ตามมาตรา 37                                        |
+-----------------+----------------------------------------------------+

  * โครงการนี้คาดว่าจะเริ่มดำเนินการผลิตภายในเดือนกันยายน 2550

3.2.4 การตลาดและกลยุทธ์การตลาด

จุดเด่นและโอกาสในการประกอบธุรกิจ

1. ผลิตภัณฑ์ที่มีคุณภาพสูง ในจำนวนผู้ผลิตเหล็กแผ่นรีดร้อน 5 บริษัทในประเทศไทย มีเพียง 2
บริษัทที่ใช้ (1) กระบวนการหลอมเหล็ก (2) กระบวนการหล่อแผ่นเหล็ก และ (3)
กระบวนการรีดแผ่นเหล็ก รวมอยู่ในโรงงานเดียวกัน ซึ่งบริษัทเป็นหนึ่งในสองบริษัท
ที่ใช้กระบวนการดังกล่าว โดยกระบวนการหลอมวัตถุดิบ (เศษเหล็ก และเหล็กดิบ)
เพื่อให้ได้เป็นน้ำเหล็กนั้น
จะทำให้บริษัทสามารถควบคุมคุณภาพน้ำเหล็กก่อนนำไปหล่อเป็นเหล็กแผ่นหนาขนาดกลาง (Slab)
และรีดแผ่นเหล็ก ส่งผลให้เหล็กแผ่นรีดร้อนชนิดม้วนของบริษัท
มีคุณภาพสูงและสม่ำเสมอทั้งส่วนองค์ประกอบทางเคมี คุณภาพผิว และความหนา
ในขณะที่บริษัทอื่นๆอีก 3 ราย จะใช้กระบวนการรีดซ้ำ ด้วยการนำ Slab
จากต่างประเทศมาเพิ่มเป็นอุณหภูมิประมาณ 1,100 องศาเซลเซียส แล้วทำการรีดซ้ำ
ซึ่งทำให้ยากแก่การควบคุมคุณภาพ และสูญเสียพลังงานในการเพิ่มอุณหภูมิของ Slab
จากอุณหภูมิปกติสูงขึ้นเป็นอุณหภูมิประมาณ 1,100 องศาเซลเซียส

2. ผลิตภัณฑ์มีหลากหลายขนาด
บริษัทสามารถผลิตเหล็กแผ่นรีดร้อนที่มีขนาดหน้ากว้างได้ตามความต้องการของลูกค้าได้ทันทีด้วยการปรับเครื่องหล่อเหล็กแผ่นหนาในระหว่างกระบวนการผลิตจึงสามารถสนองตอบความต้องการของลูกค้าได้อย่างรวดเร็วและทั่วถึง
ในขณะที่โรงเหล็กอื่นๆ ที่ไม่มีกระบวนการหลอมและหล่อเหล็กแผ่นหนาเอง
จะต้องพึ่งพาการนำเข้าเหล็กแผ่นหนาจากต่างประเทศ
ซึ่งหากในวันสั่งซื้อไม่สต๊อคเหล็กแผ่นหนาที่มีขนาดหน้ากว้างตรงตามขนาดที่ลูกค้าต้องการแล้ว
ลูกค้าอาจจะต้องรอรับสินค้าเป็นเวลานาน

3. ระยะเวลาการผลิตที่สั้นทำให้ลูกค้าได้รับสินค้าที่เร็ว
เนื่องจากกระบวนการผลิตของบริษัทเป็นระบบการผลิตแบบต่อเนื่อง (Continuous Processing)
ทั้งการหลอม หล่อ และรีด โดยใช้เวลาในการผลิตทั้งสิ้นเพียง 3.5 ชั่วโมง
และในกระบวนการผลิตยังสามารถปรับเปลี่ยนองค์ประกอบวัตถุดิบเพื่อผลิตแผ่นเหล็กที่มีคุณภาพต่างๆ
กันตามความต้องการของลูกค้าได้อย่างรวดเร็ว
ส่งผลให้บริษัทสามารถส่งสินค้าให้แก่ลูกค้าได้อย่างรวดเร็ว
ช่วยให้ลูกค้าลดภาระการเก็บสต็อคสินค้าได้อีกทางหนึ่ง

4. การใช้เงินทุนหมุนเวียนที่ต่ำกว่าเมื่อเทียบกับคู่แข่ง เนื่องจากวัตถุดิบที่จัดเก็บ ได้แก่ เศษเหล็ก
และเหล็กดิบ มีมูลค่าต่ำกว่า Slab ซึ่งเป็นวัตถุดิบของผู้ผลิตประเภทที่ไม่มีเตาหลอม
ทำให้บริษัทใช้เงินทุนหมุนเวียนที่ต่ำกว่าเพื่อจัดเก็บสต็อคในปริมาณที่เทียบเท่ากัน นอกจากนั้น
บริษัทยังมีการสั่งซื้อวัตถุดิบโดยมีสัญญาแบบ Consignment
ซึ่งจะชำระเงินค่าวัตถุดิบให้แก่ผู้ขายเมื่อบริษัทมีการใช้วัตถุดิบจริง แต่อย่างไรก็ดี
บริษัทยังคงมีภาระอัตราดอกเบี้ยของยอดค้างชำระ
นับตั้งแต่วันที่ส่งของลงเรือจนถึงวันที่มีการชำระค่าวัตถุดิบ
จึงทำให้มีการใช้เงินทุนหมุนเวียนที่ต่ำกว่าบริษัทคู่แข่งส่วนใหญ่ในอุตสาหกรรม

5. เทคโนโลยีการผลิตที่ทันสมัย
บริษัทมีเทคโนโลยีการผลิตที่ทันสมัยด้วยเครื่องจักรที่ใช้เทคโนโลยีการผลิตล่าสุดจากบริษัทชั้นนำของโลกในด้านการหลอมและการรีดจากประเทศเยอรมนี
และประเทศญี่ปุ่น ทำให้บริษัทสามารถผลิตสินค้าในคุณภาพมาตรฐานเป็นที่ยอมรับจากลูกค้าทั่วโลก

6. ฐานะทางการเงินที่แข็งแกร่งหลังออกจากแผนฟื้นฟูกิจการ
ภายหลังจากที่บริษัทออกจากการฟื้นฟูกิจการ ประกอบกับภาวะอุตสาหกรรมเหล็กที่ฟื้นตัว
บริษัทมีผลประกอบการที่ดีขึ้นและมีกำไรจากการดำเนินงานอย่างต่อเนื่องเป็นเวลา 3 ปีติดต่อกัน
ประกอบกับบริษัททำการเพิ่มทุนแบบเฉพาะเจาะจงเพื่อชำระคืนหนี้ตามแผนฟื้นฟูก่อนกำหนด
ทำให้ปัจจุบันบริษัทไม่มีหนี้สินจากเงินกู้ใดๆ เลย คงมีแต่หนี้สินจากแผนฟื้นฟูคงค้าง ณ สิ้นปี 2548
จำนวน 828 ล้านบาท เหลือระยะเวลาชำระหนี้อีก 12 ปี และไม่มีภาระดอกเบี้ย
ซึ่งหากเปรียบเทียบกับรายได้และสินทรัพย์ของบริษัท
จะพบว่าบริษัทมีความแข็งแกร่งทางด้านฐานะการเงินสูงมาก

7. สภาพความได้เปรียบในด้านการแข่งขันเนื่องจากมาตรการตอบโต้ทางภาษี
ปัจจุบันอุตสาหกรรมเหล็กในประเทศไทยยังอยู่ในช่วงที่ได้รับการคุ้มครองจากมาตรการตอบโต้การทุ่มตลาด
ทำให้บริษัทต่างชาติที่อยู่ในข่าย จะถูกเรียกเก็บภาษีนำเข้าในอัตราที่สูง
ซึ่งทำให้มีความเสียเปรียบหากจะเข้ามาแข่งขันในตลาดภายในประเทศ

8. ประสบการณ์ของพนักงานและผู้บริหารในอุตสาหกรรมเหล็ก
บริษัทมีกลุ่มผู้บริหารที่ประสบการณ์ยาวนานในอุตสาหกรรม
โดยประธานเจ้าหน้าที่บริหารคนปัจจุบันมีประสบการณ์ในอุตสาหกรรมเหล็กมากว่า 40 ปี
ในขณะที่ผู้บริหารระดับสูง และวิศวกรผู้เชี่ยวชาญในอุตสาหกรรมเหล็ก
บริษัทได้ว่าจ้างพนักงานดังกล่าวจากบริษัทชั้นนำทั้งในประเทศและต่างประเทศ เช่น เกาหลีใต้
อังกฤษ เยอรมัน และอินเดีย

กลยุทธ์หลักในการดำเนินธุรกิจ

1. การเพิ่มประสิทธิภาพในการผลิต ต้นทุนหลักในการผลิตเหล็กของบริษัทได้แก่ ต้นทุนวัตถุดิบ (Raw
Material Cost) คิดเป็นร้อยละ 70 ของต้นทุนการผลิตรวม และต้นทุนแปรสภาพ (Conversion
Cost) คิดเป็นร้อยละ 27 ของต้นทุนการผลิตรวม อย่างไรก็ตาม
เนื่องจากราคาวัตถุดิบมีแนวโน้มขึ้นลงตามสภาวะตลาดซึ่งอยู่นอกเหนือการควบคุมของบริษัท ดังนั้น
บริษัทจึงมีนโยบายหลักในการควบคุมและลดต้นทุนแปรสภาพเพื่อลดต้นทุนและเพิ่มประสิทธิภาพในการผลิตให้สูงที่สุด
โดยการปรับปรุงประสิทธิภาพการใช้เครื่องจักร ลดการใช้พลังงาน
ลดเวลาการหยุดผลิตเพื่อตั้งหรือปรับเครื่องจักร ลดเวลาหยุดผลิตจากปัญหาการผลิต
และเพิ่มอัตราการผลิต (Increasing Production Yield)

2. การผลิตมุ่งเน้นที่คุณภาพ บริษัทมีนโยบายมุ่งเน้นการผลิตผลิตภัณฑ์ที่มีคุณภาพ
โดยอาศัยการควบคุมการผลิตน้ำเหล็กให้มีคุณสมบัติทางเคมี ฟิสิกส์ และกายภาพที่ดี
เพื่อให้ได้น้ำเหล็กที่มีคุณภาพ
ซึ่งบริษัทมีนโยบายในการลงทุนวิจัยและพัฒนาคุณภาพน้ำเหล็กรวมถึงการพยายามคัดเลือกเศษเหล็ก
และเหล็กดิบที่มีคุณภาพสูงมาใช้ในการผลิต

3. การเพิ่มกำลังการผลิตโดยการขยายการผลิตส่วนคอขวด
บริษัทมีนโยบายในการขยายกำลังการผลิตส่วนคอขวดซึ่งระบบการผลิตปัจจุบันมีคอขวดการผลิตที่ระบบหลอม
และหล่อ ทำให้กำลังการผลิตสูงสุดอยู่ที่ 1.8 ล้านตันต่อปี
หากขยายกำลังการผลิตส่วนคอขวดจะทำให้บริษัทมีกำลังการผลิตสูงสุดเพิ่มขึ้นเป็น 3.4 ล้านตันต่อปี
ซึ่งจะทำให้บริษัทมีรายได้ที่เพิ่มขึ้น
อีกทั้งต้นทุนการผลิตต่อหน่วยจะลดต่ำลงเนื่องจากประสิทธิภาพการผลิตที่เพิ่มขึ้น

4. การเพิ่มสายผลิตภัณฑ์
บริษัทมีแผนขยายสายผลิตภัณฑ์พร้อมกับการขยายกำลังการผลิตโดยจะผลิตเหล็กในส่วนที่มีมูลค่าเพิ่ม
เช่น เหล็กรีดร้อนที่ผ่านการกัดล้างและเคลือบน้ำมัน
และเหล็กรีดร้อนที่ผ่านการกัดล้างและรีดผิวเรียบ ทำให้หลังการขยายกำลังการผลิต
บริษัทจะสามารถผลิตและขายเหล็กที่มีมูลค่าสูงขึ้น ทำให้มีอัตรากำไรสูงขึ้น

5. การปรับปรุงคุณภาพการผลิตให้เป็นไปตามมาตรฐานสิ่งแวดล้อม
บริษัทมีนโยบายพัฒนากระบวนการผลิตเพื่อให้มีผลกระทบต่อสิ่งแวดล้อมน้อยที่สุด
และบริษัทมีนโยบายพัฒนาการใช้พลังงานอย่างมีประสิทธิภาพในการผลิต
รวมถึงลดการฟุ้งการกระจาย Green House Gas

6. กระบวนการผลิตที่ได้มาตรฐานให้เป็นตามมาตรฐานสากล
ปัจจุบันบริษัทเป็นผู้ผลิตที่ได้รับมาตรฐาน ISO 9001:2000
ซึ่งบริษัทมุ่งหวังจะรักษามาตรฐานคุณภาพการผลิตดังกล่าวเพื่อสร้างความเชื่อมั่นในคุณภาพผลิตภัณฑ์ให้กับลูกค้าของบริษัท
โดยบริษัทมีเป้าหมายที่จะเป็นผู้ผลิตที่มีมาตรฐานการผลิตในระดับโลกทั้งในด้านคุณภาพและมาตรฐานสิ่งแวดล้อม

7. การรักษาสัมพันธภาพที่ดีกับกลุ่มลูกค้าด้วยการบริการที่สร้างความพึงพอใจของลูกค้าเหนือคู่แข่ง
บริษัทมีนโยบายที่จะสร้างความสัมพันธ์ที่ดีกลับกลุ่มลูกค้าทุกกลุ่ม โดยมีมุ่งเน้นการบริการ
ในด้านการจัดส่งผลิตภัณฑ์ให้ตรงตามกำหนดเวลา
จัดส่งผลิตภัณฑ์ที่ตรงตามมาตรฐานและความคาดหวังของลูกค้า
รวมถึงการติดต่อสื่อสารกับลูกค้าอย่างต่อเนื่องเพื่อหาแนวทางในการพัฒนาผลิตภัณฑ์ให้มีคุณภาพที่ดีขึ้น
มีคุณสมบัติและคุณลักษณะที่ตรงกับความต้องการของลูกค้าและเป็นไปอย่างสอดคล้องกับการพัฒนาสินค้าของกลุ่มลูกค้า

นโยบายการดำเนินธุรกิจและการตลาด

  ด้วยเทคโนโลยีการผลิตที่ทำให้บริษัทสามารถจะผลิตสินค้าได้หลากหลายขนาดและคุณภาพตามความต้องการใช้ของลูกค้า
  โดยสินค้าที่บริษัทผลิตได้มีคุณภาพได้มาตรฐานสากลทั้งของประเทศสหรัฐอเมริกา (ASTM) ญี่ปุ่น
  (JIS) และยุโรป (API,DIN) รวมถึงมาตรฐานผลิตภัณฑ์อุตสาหกรรม (มอก.)
  ภายใต้ระบบการผลิตที่ได้รับการรับรองคุณภาพมาตรฐาน ISO 9001:2000
  ประกอบกับการที่บริษัทเป็นโรงงานเดียวในประเทศไทย
  และเป็นจำนวนไม่กี่โรงงานในโลกที่สามารถผลิตเหล็กแผ่นรีดร้อนได้ขนาดบางที่สุดถึง 1.0
  มิลลิเมตร เช่น POSCO North Star/BHP และ Trico
  ทำให้สามารถเข้าถึงความต้องการของลูกค้าได้มากกว่าผู้ผลิตรายอื่นๆ
  ปัจจุบันบริษัทเน้นการจำหน่ายให้กับลูกค้าในประเทศเป็นหลัก
  โดยพยายามทำการตลาดเพื่อให้ครอบคลุมกลุ่มลูกค้าเป้าหมายให้มากที่สุด
  และตรงตามความต้องการของลูกค้าในเวลาอันรวดเร็ว
  ในขณะเดียวกันบริษัทก็มองหาโอกาสในการขยายการตลาดออกไปยังต่างประเทศเมื่อสภาวะตลาดเอื้ออำนวย

กลุ่มลูกค้าเป้าหมาย

  กลุ่มลูกค้าของบริษัทที่สำคัญคือหลุ่มผู้ใช้เหล็กรีดร้อนในอุตสาหกรรมที่เกี่ยวข้องต่างๆ
  ทั้งทางตรงและทางอ้อม เช่น การผลิตท่อเหล็ก เหล็กโครงสร้าง ถังแก๊ส ตู้คอนเทนเนอร์
  ศูนย์บริการเหล็ก และโรงงานผลิตเหล็กรีดเย็น เป็นต้น
  โดยบริษัททำการขายสินค้าผ่านตัวแทนของบริษัททั้งในและต่างประเทศเป็นหลัก คิดเป็นประมาณ
  ร้อยละ 75 ของยอดจำหน่ายทั้งหมด ส่วนที่เหลือ
  บริษัทขายตรงให้กับลูกค้าเป้าหมายรายใหญ่และศูนย์บริหารเหล็ก

  สัดส่วนยอดขายภายในประเทศและต่างประเทศต่อยอดขายรวมของผลิตภัณฑ์เหล็กแผ่นรีดร้อนชนิดม้วนของบริษัทระหว่างปี
  2546 ถึง 2548

  (หน่วย : ล้านบาท)

  ------------ ---------- --------- ---------- --------- ---------- ---------
  ยอดขาย       2546                 2547                 2548       

               รายได้      ร้อยละ     รายได้      ร้อยละ     รายได้      ร้อยละ

  ในประเทศ     11,515     91.2      16,435     77.3      19,655     88.5

  ต่างประเทศ    1,107      8.8       4,835      22.7      2,547      11.5

  รวม          12,622     100.0     21,270     100.0     22,202     100.0
  ------------ ---------- --------- ---------- --------- ---------- ---------

  บริษัทมีช่องทางการจัดจำหน่ายผลิตภัณฑ์ให้กับลูกค้าภายในประเทศดังนี้

+--------------------------------------------------+-------------------+
| ช่องทางการจัดจำหน่ายภายในประเทศ ปี 2548              | ร้อยละ             |
+--------------------------------------------------+-------------------+
| ตัวแทนจำหน่าย                                      | 40                |
|                                                  |                   |
| - ส่งต่อให้โรงงานผลิตท่อเหล็กและเหล็กโครงสร้าง           | 25                |
|                                                  |                   |
| - ส่งต่อให้ศูนย์บริการตัดเหล็กแผ่นรีดร้อนชนิดม้วนรายย่อย       |                   |
+--------------------------------------------------+-------------------+
| ศูนย์บริการตัดเหล็กแผ่นรีดร้อนชนิดม้วนรายใหญ่               | 25                |
+--------------------------------------------------+-------------------+
| กลุ่มผู้ประกอบการอุตสาหกรรมต่อเนื่อง                     | 10                |
|                                                  |                   |
| 21.72                                            | 8.50              |
|                                                  |                   |
| 5.94                                             |                   |
+--------------------------------------------------+-------------------+
| รวม                                              | 100               |
+--------------------------------------------------+-------------------+

3.2.5 ลักษณะลูกค้าและความสัมพันธ์ระหว่างลูกค้ากับบริษัท

ความสัมพันธ์กับกลุ่มลูกค้าในประเทศ

บริษัทมีนโยบายในการจำหน่ายสินค้าให้กับลูกค้าทุกรายที่มีฐานะมั่นคง
และมีปริมาณการสั่งซื้อสม่ำเสมอ ลูกค้าปัจจุบันส่วนใหญ่เป็นตัวแทนจำหน่าย
โดยบริษัทมีกลุ่มพันธมิตรการค้าที่เป็นตัวแทนจำหน่ายจำนวน 6 ราย เช่น บริษัท เฟดเดอรัล สตีล
อินดัสตรี้ จำกัด บริษัท นาราอินเตอร์เนชั่นแนล จำกัด และบริษัท แอ๊ดวานซ์ เมทัล แฟบริเคชั่นส์
จำกัด เป็นต้น บริษัททำการจำหน่ายผลิตภัณฑ์ผ่านกลุ่มบริษัทตัวแทนดังกล่าวประมาณร้อยละ 65
ของยอดจำหน่ายในประเทศ ส่วนที่เหลือจะเป็นการจำหน่ายให้แก่ลูกค้าในกลุ่มศูนย์บริการเหล็ก
และผู้ประกอบการที่ซื้อเหล็กไปแปรรูปโดยตรงอีกประมาณ 5-10 ราย

ความสัมพันธ์กับกลุ่มลูกค้าต่างประเทศ

บริษัทมีนโยบายในการส่งออกสินค้าไปต่างประเทศ
โดยขายสินค้าผ่านกลุ่มตัวแทนจำหน่ายต่างประเทศจำนวนประมาณ 11 ราย เช่น Intergrade
AG, Cargill International Trading Pte. Ltd. Mitsui Company Limited และ
Nippon Steel Trading ซึ่งเป็นผู้ค้าเหล็กรายใหญ่ในตลาดโลกที่มีชื่อเสียง

3.2.6 นโยบายราคา

บริษัทมีนโยบายในการกำหนดราคาของผลิตภัณฑ์เหล็กแผ่นรีดร้อนชนิดม้วน
โดยอิงจากราคาวัตถุดิบนำเข้าและค่าใช้จ่ายที่เกี่ยวข้องกับการนำเข้าวัตถุดิบ
ราคาจำหน่ายของคู่แข่ง ต้นทุนการผลิต และราคาตลาดโลก อย่างไรตาม
ราคาผลิตภัณฑ์ที่จำหน่ายให้กับลูกค้าจะแตกต่างกันตามคุณภาพ ขนาด
และประเภทของผลิตภัณฑ์ตามที่ลูกค้ากำหนด
ซึ่งราคาขายของผลิตภัณฑ์ที่เหมือนกันทุกประการจะมีราคาใกล้เคียงกันสำหรับลูกค้าทุกประเภท

3.3 ภาวะอุตสาหกรรมและการแข่งขัน

3.3.1 อุตสาหกรรมเหล็กโลก

ภาพรวมโครงสร้างอุตสาหกรรมและกระบวนการผลิตเหล็ก

อุตสาหกรรมเหล็กเป็นอุตสาหกรรมพื้นฐานที่สำคัญของโลก โดยมีอุตสาหกรรมต่อเนื่องที่สำคัญ คือ
อุตสาหกรรมก่อสร้าง อุตสาหกรรมรถยนต์ อุตสาหกรรมเครื่องใช้ไฟฟ้าและอิเลคโทรนิคส์
อุตสาหกรรมบรรจุภัณฑ์ อุตสาหกรรมท่อเหล็ก รวมถึงอุตสาหกรรมเฟอร์นิเจอร์

ภาวะอุตสาหกรรมเหล็กโลก

อุตสาหกรรมเหล็กได้ผ่านภาวะตกต่ำที่สุดในรอบ 20 ปี เริ่มจากความต้องการใช้เหล็กที่ลดลง
ปริมาณการผลิตที่เกินความต้องการ และการลดลงของราคาเหล็กทั่วโลก อย่างไรก็ตาม
ปริมาณความต้องการเหล็กในปัจจุบันได้เพิ่มสูงขึ้นจาก 720 ล้านตันในปี 2537 เป็นประมาณ 970
ล้านบาทในปี 2546 โดยมีอัตราเติบโตเฉลี่ยร้อยละ 3 ต่อปี โดยเฉพาะอย่างยิ่งในช่วง 2-3
หลังความต้องการเหล็กในตลาดโลกได้เพิ่มสูงอย่างต่อเนื่องทำให้อัตราการเติบโตของความต้องการบริโภคเป็นร้อยละ
6.2 ในช่วงปี 2544 ถึง 2546 ซึ่ง

มากกว่า 2 เท่าของอัตราเติบโตช่วงปี 2537 ถึงปี 2546
โดยเฉพาะในกลุ่มประเทศกำลังพัฒนาส่งผลให้ราคาเหล็กปรับตัวสูงขึ้นอย่างรวดเร็ว

สำหรับปริมาณความต้องการเหล็กที่เพิ่มสูงขึ้นโดยส่วนใหญ่อยู่ในแถบเอเชียแปซิฟิค
โดยเฉพาะอย่างยิ่งประเทศจีน ประเทศจีนมีความต้องการเหล็กเพิ่มขึ้นจากประมาณ 322
ล้านตันในปี 2537 เป็น 497 ล้านตันในปี 2546 เท่ากับมีอัตราการเติบโตถึงร้อยละ 4.4 ต่อปี
และหากพิจารณาอัตราการเติบโตในช่วง 2544 ถึง 2546 พบว่ามีอัตราเติบโตถึงร้อยละ 12.9
หรือเกือบ 3 เท่าขออัตราเติบโตระหว่างปี 2537 ถึง 2546
ในปัจจุบันกลุ่มประเทศแถบเอเชียแปซิฟิคได้กลายมาเป็นผู้บริโภคเหล็กอันดับหนึ่งของโลกคือมีความต้องบริโภคกว่าหนึ่งในสามของปริมาณเหล็กทั่วโลก
ในขณะที่กลุ่มประเทศในสหภาพยุโรป
และอเมริกาเหนือมีความต้องการบริโภคเหล็กรวมกันเพียงร้อยละ 15
ของความต้องการบริโภคเหล็กทั่วโลก

3.3.2 อุตสาหกรรมเหล็กแผ่นโลก

โครงสร้างอุตสาหกรรมเหล็กแผ่น

อุตสาหกรรมเหล็กแผ่น เป็นอุตสาหกรรมหลักของอุตสาหกรรมเหล็กโลก
ประกอบด้วยอุตสาหกรรมผลิตเหล็กรีดร้อน เหล็กรีดเย็น และเหล็กเคลือบผิว ดังรายละเอียดต่อไปนี้

(1) เหล็กรีดร้อนชนิดม้วน (Hot Rolled Coil: HRC) และเหล็กรีดร้อนชนิดแผ่น (Hot
Rolled Plate: HRP)
เป็นผลิตภัณฑ์เหล็กที่เกิดจากการนำเหล็กแผ่นมาผ่านกระบวนการรีดที่อุณหภูมิสูง เพื่อลดความหนาลง
และม้วนเป็นขดเพื่อนำมาใช้ในหลายอุตสาหกรรม ประกอบด้วย อุตสาหกรรมก่อสร้าง
อุตสาหกรรมผลิตท่อเหล็ก ถ้านำเหล็กรีดร้อนมาล้างผิวด้วยกรดเกลือและนำมาเคลือบน้ำมัน
จะเรียกว่าเหล็กรีดร้อนล้างผิวเคลือบน้ำมัน โดยผลิตภัณฑ์เหล็กดังกล่าวจะถูกนำไปผลิตผลิตภัณฑ์
ที่ไม่เน้นความละเอียดของผิวที่สูงมากนัก เช่น โครงสร้างรถยนต์ ล้อรถยนต์ เหล็กเพื่อการก่อสร้าง
ท่อเหล็ก อุปกรณ์โครงสร้างทางด่วน ความต้องการบริโภคเหล็กรีดร้อนที่ยังไม่ถูกแปลงสภาพ
(ไม่นับเมื่อผ่านขั้นตอนเพื่อผลิตเป็นเหล็กรีดเย็น และเหล็กเคลือบผิว) มีการบริโภคประมาณร้อยละ
47 ของความต้องการบริโภคเหล็กแผ่นของโลกในปี 2547

(2) เหล็กรีดเย็น (Cold Rolled Coil: CRC)
เป็นผลิตภัณฑ์เหล็กที่เกิดจากการนำเหล็กรีดร้อนมาทำการกัดล้างผิวแล้วนำไปรีดเพื่อลดความหนาที่อุณหภูมิปกติ
ซึ่งจะทำให้ได้เหล็กที่มีคุณภาพและมีความแข็งที่ลดลง และเมื่อนำไปเข้ากระบวนการอบอ่อน
จะทำให้ได้คุณสมบัติการดัดและการขึ้นรูปที่ดีขึ้น โดยเหล็กรีดเย็นจะมีพื้นผิวที่เรียบและมีคุณภาพสูง
ซึ่งเหมาะแก่การนำไปใช้ผลิตผลิตภัณฑ์ที่ต้องการคุณภาพของผิวที่เรียบและมีคุณภาพสูง เช่น
เหล็กที่ใช้ภายนอกของรถยนต์และเครื่องใช้ไฟฟ้า
ทั้งนี้เหล็กรีดเย็นส่วนใหญ่จะมีการนำไปเคลือบผิวและทาสี
โดยปกติราคาขายของเหล็กรีดเย็นจะสูงกว่าราคาขายของเหล็กรีดร้อน
ความต้องการบริโภคเหล็กรีดเย็นที่ผลิตสำเร็จ (ไม่นับรวมที่ขายในรูปเหล็กเคลือบผิว)
มีการบริโภคประมาณร้อยละ 27 ของความต้องการบริโภคเหล็กแผ่นของโลกในปี 2547

(3) เหล็กเคลือบผิว (Coated Steel)
เป็นผลิตภัณฑ์เหล็กที่เกิดจากการนำเหล็กรีดเย็นมาปรับปรุงคุณภาพผิว
โดยส่วนใหญ่จะเป็นการเคลือบผิวด้วยสังกะสี
เพื่อป้องกันการผุกร่อนและเพิ่มคุณภาพของผิวก่อนการนำไปทาสี
หรือการนำเหล็กรีดเย็นไปชุบโครเมียม หรือดีบุกเพื่อตกแต่งผิว ความต้องการบริโภคเหล็กเคลือบผิว
มีประมาณร้อยละ 27 ของความต้องการบริโภคเหล็กแผ่นของโลกในปี 2547

แนวโน้มสภาวะตลาดในอนาคต

ความต้องการบริโภคโลหะเหล็กยังคงอยู่ในระดับที่สูง
เนื่องมาจากการผลิตเหล็กในตลาดโลกที่มากขึ้น
แต่อัตราการเติบโตของความต้องการโลหะเหล็กคาดว่าจะต่ำกว่าในปี 2547
การเติบโตที่ลดลงเนื่องจากอัตราการเติบโตที่ลดลงของอุตสาหกรรมเหล็กทรงยาวและแผ่นเหล็กหนามากกว่าจากเหล็กแผ่น
การค้าเศษเหล็กยังคงเติบโตอยู่ในระดับสูง ทั้งนี้เนื่องมาจากการขาดแคลนเศษเหล็กในประเทศจีน
ในขณะเดียวกันปริมาณเศษเหล็กในตลาดคาดว่าจะลดลงเนื่องจากการส่งออกที่ลดลงของกลุ่มประเทศสหภาพโซเวีตเดิมอันมีสาเหตุจากความต้องการในประเทศที่เพิ่มขึ้น
ทำให้กลุ่มประเทศที่พัฒนาแล้ว เช่น กลุ่มสหภาพยุโรป ญี่ปุ่นและสหรัฐฯ
จะส่งออกมากขึ้นแต่ทั้งนี้จะต้องขึ้นกับอัตราการนำเหล็กกลับมาใช้ใหม่
หากอัตราดังกล่าวเพิ่มขึ้นในอัตราที่สูงจะทำให้กลุ่มประเทศดังกล่าวไม่สามารถส่งออกเหล็กได้เพิ่มขึ้น
ดังนั้นปัจจัยต่างๆ ดังกล่าวจึงเป็นผลให้เกิดภาวะขาดแคลนเศษเหล็กในอนาคต
ซึ่งทำให้ในระยะปานกลางแนวโน้มราคาเศษเหล็กจะสูงขึ้น
แต่สำหรับในระยะสั้นราคาเศษเหล็กน่าจะลดต่ำลงเนื่องจากการเพิ่มขึ้นของโลหะเหล็กชนิดอื่นที่สามารถนำมาใช้แทนเศษเหล็กตั้งแต่ปี
2549
เป็นต้นไปส่งผลให้ราคาเศษเหล็กลดลงต่ำกว่าระดับที่เป็นอยู่หรือต่ำกว่าในระดับที่เปรียบเทียบกับแผ่นเหล็ก
(HRC Price-Scrap Spread จะสูงขึ้น)

3.3.3 ตลาดเศษเหล็กและโลหะเหล็ก

ลักษณะของเศษเหล็กและโลหะเหล็ก

การผลิตเหล็กโดยใช้โรงหลอมเหล็กขนาดเล็ก (Mini Mill) ซึ่งใช้โลหะเหล็กได้แก่ เศษเหล็ก
เหล็กดิบ เหล็กพรุน และเหล็กพรุนร้อนเป็นวัตถุดิบ ผ่านการหลอมโดยใช้เตาหลอมไฟฟ้า
เป็นที่นิยมมากขึ้น ซึ่งส่งผลให้ตลาดโลหะเหล็กมีความสำคัญมากขึ้น

สำหรับเศษเหล็กนับเป็นโลหะเหล็กที่มีความต้องการบริโภคสูงสุด โดยเศษเหล็ก แบ่งเป็น 3 กลุ่ม
ประกอบด้วย

-   เศษเหล็กจากอุตสาหกรรมเหล็ก (Home Scrap)
    เป็นเศษเหล็กที่เกิดจากอุตสาหกรรมการผลิตเหล็กเอง

-   เศษเหล็กจากอุตสาหกรรมอื่น (Prompt Industrial Scrap)
    เป็นเศษเหล็กที่เกิดจากการผลิตในอุตสาหกรรมอื่น เช่น อุตสาหกรรมรถยนต์
    ก่อสร้างและบรรจุภัณฑ์

-   เศษเหล็กจากวัสดุเหลือใช้และไม่ใช้แล้ว (Obsolete Scrap)
    เป็นเศษเหล็กที่ได้จากวัสดุเหลือใช้ เช่น เศษเหล็กจากอาคารเก่า
    เศษเหล็กจากรถยนต์เก่าและเครื่องใช้ไฟฟ้าเก่า

เศษเหล็กสามารถทดแทนโดยใช้เหล็กดิบ เหล็กพรุน และเหล็กพรุนร้อน
ดังนั้นในการพิจารณาสภาวะของวัตถุดิบในการผลิตเหล็กโดยวิธี Mini Mill
จะพิจารณาภาพรวมของปริมาณความต้องการของทั้งเศษเหล็ก เหล็กดิบ เหล็กพรุน
และเหล็กพรุนร้อน ซึ่งรวมเรียกว่าโลหะเหล็ก

แนวโน้มความต้องการบริโภคและปริมาณเศษเหล็กและโลหะเหล็กในตลาดโลก

เนื่องมาจากความต้องการบริโภคเหล็กที่เพิ่มขึ้น
ทำให้ความต้องการบริโภคโลหะเหล็กเพิ่มขึ้นอย่างมาก โดยความต้องการเพิ่มเป็น 545 ตัน ในปี
2546 คือเพิ่มขึ้นในอัตราร้อยละ 7.3 ในช่วงระหว่างปี 2542 ถึง 2547
สาเหตุหลักเนื่องจากการเพิ่มขึ้นของการลงทุนสร้างโรงผลิตเหล็กแบบ Mini Mill
ที่ออกแบบกระบวนการผลิตที่ใช้โลหะเหล็กเป็นวัตถุดิบเป็นเหตุให้ความต้องการบริโภคโลหะเหล็กเติบโตสูงกว่าความต้องการบริโภคเหล็กแผ่น
เช่นในปี 2004 CRU strategies
ประมาณว่าการเติบโตของความต้องการบริโภคโลหะเหล็กคือร้อยละ 10.2
ในขณะที่อัตราการเติบโตของความต้องการบริโภคเหล็กมีเพียงร้อยละ 7.5
เช่นเดียวกับความต้องการบริโภคเหล็ก
ความต้องการบริโภคโลหะเหล็กที่เพิ่มขึ้นของประเทศจีนเป็นปัจจัยสำคัญที่ผลักดันอัตราการเติบโตของความต้องการบริโภคโลหะเหล็ก

ในปี 2546 ความต้องการบริโภคเศษเหล็กในตลาดโลกเป็น 415 ล้านตันคิดเป็นร้อยละ 84
ของความต้องการบริโภคโลหะเหล็ก ในขณะที่ปริมาณเศษเหล็กในตลาดโลกในปี 2546 มีจำนวน
457 ล้านตันซึ่งสูงกว่าความต้องการบริโภคเล็กน้อย
อย่างไรก็ดีอัตราการเติบโตเฉลี่ยของความต้องการบริโภคเศษเหล็กระหว่างปี 2543 ถึงปี 2546
เป็นร้อยละ 7 และในขณะที่ปริมาณเศษเหล็กในตลาดโลกเพิ่มขึ้นร้อยละ 5.9
แสดงให้เห็นถึงแนวโน้มการก่อให้เกิดสภาพการขาดแคลนเศษเหล็กในอนาคต
เอเชียเป็นกลุ่มที่มีการบริโภคเศษเหล็กสูงที่สุดคือร้อยละ 44 ของความต้องการบริโภคทั้งโลก
และเป็นกลุ่มที่มีเศษเหล็กในตลาดมากที่สุดคือร้อยละ 38 ของปริมาณเศษเหล็กทั้งโลกในปี 2546
ซึ่งทำให้เอเชียเป็นกลุ่มประเทศที่นำเศษเหล็กเข้ามากที่สุดในโลก

แนวโน้มราคาเศษเหล็กในตลาดโลก

ตั้งแต่ปี 2545 ราคาเศษเหล็กได้ปรับตัวสูงขึ้นอย่างต่อเนื่องส่งผลให้ราคาเพิ่มสูงขึ้นตั้งแต่ร้อยละ 70
ถึง ร้อยละ 100 ขึ้นกับพื้นที่ ซึ่งสาเหตุหลักมาจากการเพิ่มขึ้นของราคาเหล็กอย่างรวดเร็ว
การเพิ่มขึ้นของความต้องการบริโภคโลหะเหล็กที่รวดเร็ว การค้าเศษเหล็กที่เพิ่มขึ้น
การขาดแคลนปริมาณเศษเหล็กเนื่องจากการเพิ่มของอัตราการนำเศษเหล็กไปใช้ใหม่
และไม่มีแนวโน้มที่จะมีแหล่งผลิตเศษเหล็กเพิ่มขึ้น

แนวโน้มสภาวะตลาดในอนาคต

ความต้องการบริโภคโลหะเหล็กยังคงอยู่ในระดับที่สูงเนื่องมาจากการผลิตเหล็กในตลาดโลกที่มากขึ้น
แต่อัตราการเติบโตของความต้องการโลหะเหล็กคาดว่าจะต่ำกว่าในปี 2546
การเติบโตที่ลดลงเนื่องจากอัตราการเติบโตที่ลดลงของอุตสาหกรรมเหล็กทรงยาวและแผ่นเหล็กหนามากกว่าจากเหล็กแผ่น
การค้าเศษเหล็กยังคงเติบโตอยู่ในระดับสูง ทั้งนี้เนื่องมาจากการขาดแคลนเศษเหล็กในประเทศจีน
ในขณะเดียวกันปริมาณเศษเหล็กในตลาดคาดว่าจะลดลงเนื่องจากการส่งออกที่ลดลงของกลุ่มประเทศสหภาพโวเวีตเดิมอันมีสาเหตุ

จากความต้องการในประเทศที่เพิ่มขึ้น ทำให้กลุ่มประเทศที่พัฒนาแล้ว เช่น กลุ่มสหภาพยุโรป
ญี่ปุ่นและสหรัฐฯ จะส่งออกมากขึ้นแต่ทั้งนี้จะต้องขึ้นกับอัตราการนำเหล็กกลับมาใช้ใหม่
หากอัตราดังกล่าวเพิ่มขึ้นในอัตราที่สูงจะทำให้กลุ่มประเทศดังกล่าวไม่สามารถส่งออกเหล็กได้เพิ่มขึ้น
ดังนั้นปัจจัยต่างๆดังกล่าวจึงเป็นผลให้เกิดภาวะขาดแคลนเศษเหล็กในอนาคต
ซึ่งทำให้ในระยะปานกลางแนวโน้มราคาเศษเหล็กจะสูงขึ้น
แต่สำหรับในระยะสั้นราคาเศษเหล็กน่าจะลดต่ำลงเนื่องจากการเพิ่มขึ้นของโลหะเหล็กชนิดอื่นที่สามารถนำมาใช้แทนเศษเหล็กตั้งแต่ปี
2549
เป็นต้นไปส่งผลให้ราคาเศษเหล็กลดลงต่ำกว่าระดับที่เป็นอยู่หรือต่ำกว่าในระดับที่เปรียบเทียบกับแผ่นเหล็ก
( HRC Price-Scrap Spread จะสูงขึ้น)

3.3.4 อุตสาหกรรมเหล็กในประเทศไทย

โครงสร้างอุตสาหกรรมเหล็กในประเทศไทย

โครงสร้างอุตสาหกรรมเหล็กของประเทศไทยยังจำกัดอยู่เฉพาะอุตสาหกรรมเหล็กขั้นกลางและขั้นปลาย
กล่าวคือ มีการผลิตต้นทางที่สุดอยู่ในอุตสาหกรรมเหล็กขั้นกลาง คือการหลอมเศษเหล็ก และเหล็กดิบ
โดยใช้เตาหลอมไฟฟ้า สำหรับอุตสาหกรรมเหล็กขั้นปลาย
ปัจจุบันได้มีการพัฒนาอุตสาหกรรมเหล็กทรงแบน ได้แก่ เหล็กแผ่นรีดร้อน เหล็กแผ่นรีดเย็น
และเหล็กแผ่นเคลือบชนิดต่างๆ เกือบสมบูรณ์แล้ว อย่างไรก็ตาม
ประเทศไทยยังคงต้องพึ่งพาการนำเข้าเหล็กดิบ และเศษเหล็ก รวมถึงเหล็กแผ่นรีดร้อน
ทั้งชนิดเกรดธรรมดาและชนิดเกรดพิเศษจากต่างประเทศ

อุตสาหกรรมเหล็กของไทยอาจแบ่งได้เป็น 2 กลุ่มหลักคือ

1. อุตสาหกรรมเหล็กทรงยาว

  ปัจจุบันมีบริษัทที่ดำเนินธุรกิจประเภทนี้จำนวนมาก (ไม่ต่ำกว่า 20-30 ราย)
  ซึ่งทำให้กำลังการผลิตเกินความต้องการบริโภคจำนวนมาก โดยในปี 2547
  ความต้องการบริโภคเหล็กเส้นมีประมาณ 2.6 ล้านตัน แต่มีกำลังผลิตถึง 7.7 ล้านตัน
  การแข่งขันที่รุนแรงส่งผลกระทบต่อกำไรของบริษัทในอุตสาหกรรม

  ผู้ผลิตรายใหญ่ในอุตสาหกรรม ได้แก่ บมจ. มิลเลนเนี่ยมสตีล บมจ. บางสะพานบาร์มิล บมจ.
  กรุงเทพผลิตเหล็ก และ บจ. โรงงานเหล็กกรุงเทพ รวมถึง บจ. สยามยามาโตะ
  ซึ่งเป็นผู้ผลิตเหล็กโครงสร้างรูปพรรณรีดร้อน (Steel Beam) โดยการนำเข้าเหล็กแท่งใหญ่
  (Bloom) มารีดขึ้นรูปเป็นตัวเอช (H-Beam) ตัวไอ (I-Beam) หรือทรงตัวฉาก (Angles)

2. อุตสาหกรรมเหล็กทรงแบน หรือเหล็กแผ่น

2.1 ผู้ผลิตเหล็กรีดร้อนชนิดม้วน และชนิดแผ่น

2.2 ผู้ผลิตเหล็กรีดเย็น

2.3 ผู้ผลิตเหล็กเคลือบผิว

ภาวะอุตสาหกรรมเหล็กในประเทศไทย

จากเหตุการณ์วิกฤตการทางการเงินในปี 2540
อุตสาหกรรมเหล็กส่วนใหญ่ได้ปิดกิจการลงหรือเข้าสู่กระบวนการฟื้นฟูกิจการ
ปัจจุบันบริษัทในอุตสาหกรรมเหล็กส่วนใหญ่ได้ออกจากแผนฟื้นฟูกิจการ เนื่องจากผลประกอบการที่ดีขึ้น
ซึ่งมีสาเหตุมาจากความต้องการบริโภคเหล็กที่เพิ่มขึ้นเนื่องจาการเติบโตของอุตสาหกรรมก่อสร้าง
รถยนต์ เครื่องใช้ไฟฟ้า และบรรจุภัณฑ์

ตลาดเหล็กประเทศไทยมีขนาดค่อนข้างเล็กแต่มีการเติบโตที่ค่อนข้างสูง
โดยมีความต้องการบริโภคเหล็กดิบมูลฐาน (Crude Steel demand) ที่ประมาณ 12
ล้านตันต่อปีหรือคิดเป็นร้อยละ 1.2 ของความต้องการบริโภคเหล็กดิบมูลฐานของเหล็กดิบทั้งโลก

แนวโน้มอุตสาหกรรมเหล็กในประเทศไทย

สำหรับแนวโน้มการผลิตเหล็กดิบมูลฐานมีแนวโน้มจะเพิ่มจาก 4.2 ล้านตันในปี 2547 เป็นประมาณ
5 ล้านตันในปี 2548 สำหรับความต้องการบริโภคคาดว่าจะเติบโตประมาณร้อยละ 6 ถึงร้อยละ 8
หรือประมาณอัตราเติบโตของ GDP บวกร้อยละ 1-2
ซึ่งคาดว่าจะเติบโตทั้งในส่วนทรงแบนและทรงยาวในปริมาณที่ใกล้เคียงกัน

3.3.5 อุตสาหกรรมเหล็กแผ่นในประเทศ (Finished Steel Sheet)

โครงสร้างอุตสาหกรรมเหล็กแผ่นของประเทศไทย

1. ผู้ผลิตเหล็กรีดร้อน

1.1 ผู้ผลิตเหล็กรีดร้อนชนิดม้วน เป็นกลุ่มที่ผลิตเหล็กแผ่นรีดร้อนชนิดม้วน ขนาดความหนาตั้งแต่ 1
-13 มิลลิเมตร ประกอบด้วย

-   บริษัท จี สตีล จำกัด (มหาชน) และบริษัท นครไทยสตริปมิล จำกัด (มหาชน)
    ซึ่งจะมีกระบวนการผลิตแบบครบวงจร คือ เริ่มตั้งแต่การหลอมเศษเหล็กและเหล็กดิบ
    โดยใช้เตาหลอมไฟฟ้า
    หล่อจนเป็นเหล็กแท่งแบนและรีดลดขนาดจนได้เป็นเหล็กแผ่นรีดร้อนชนิดม้วนตามคุณภาพและขนาดที่ลูกค้าต้องการ

-   บริษัท สหวิริยาสตีลอินดัสตรี จำกัด (มหาชน) ซึ่งผลิตเหล็กรีดร้อนชนิดม้วน
    โดยนำเข้าเหล็กแท่งแบนจากต่างประเทศมาเผาเพิ่มอุณหภูมิแล้วนำไปรีดซ้ำจนได้เป็นผลิตภัณฑ์

  ปัจจุบันผู้ประกอบการทั้ง 3 รายดังกล่าวข้างต้นมีกำลังการผลิตสูงสุดรวมประมาณ 7 ล้านตันต่อปี

  ทั้งนี้เมื่อพิจารณาถึงยอดการผลิตแผ่นเหล็กรีดร้อนชนิดม้วนในปี 2548 พบว่ามีอัตราการผลิตเพียง
  3.5 ล้านตัน คิดเป็นอัตราการผลิต (Utilization Rate) เพียงประมาณร้อยละ 50
  ของกำลังการผลิตสูงสุดทั้งหมด
  เนื่องจากภาวะตลาดเหล็กโลกมีความผันผวนที่รุนแรงโดยเฉพาะในครึ่งปีหลังของปี 2548

1.2 ผู้ผลิตเหล็กรีดร้อนชนิดแผ่น เป็นกลุ่มที่ผลิตเหล็กแผ่นรีดร้อนชนิดแผ่นหนาตั้งแต่ 4.5 มิลลิเมตร
ขึ้นไป ประกอบด้วย บริษัท แอลพีเอ็น เพลทมิล จำกัด และ บริษัท สหวิริยาเพลทมิล จำกัด
โดยจะนำเข้าเหล็กแท่งแบนมาเผาเพิ่มอุณหภูมิแล้วรีดลดขนาดเพื่อผลิตเหล็กรีดร้อนชนิดแผ่น
โดยมีกำลังการผลิตสูงสุดรวม 1.5 ล้านตันต่อ
ทั้งนี้ผู้ประกอบการทั้งสองรายยังไม่มีแผนที่จะขยายกำลังการผลิต ซึ่งปัจจุบันมีอัตราการผลิตเพียง 5
แสนตันต่อปี คิดเป็นอัตราการผลิต (Utilization Rate) เพียงประมาณร้อยละ 33
ของกำลังการผลิตสูงสุด

1. ผู้ผลิตเหล็กรีดเย็น ผู้ผลิตรายใหญ่ในอุตสาหกรรม ได้แก่ บริษัท สยามยูไนเต็ดสตีล (1995)
จำกัด บริษั เหล็กแผ่นรีดเย็นไทย จำกัด และ บริษั บลูสโคป สตีล (ประเทศไทย) จำกัด

2. ผู้ผลิตเหล็กเคลือบผิว ผู้ผลิตรายใหญ่ในอุตสาหกรรม ได้แก่ บริษัท แผ่นเหล็กวิลาสไทย จำกัด
บริษัท สยามเหล็กแผ่นวิลาส จำกัด บริษัท กรุงเทพผลิตเหล็ก จำกัด (มหาชน) และ บริษัท
ไทยแลนด์ไอออนเวิร์ค จำกัด (มหาชน)

ภาวะอุตสาหกรรมเหล็กแผ่นของประเทศไทย

ในช่วงระหว่างปี 2543 ถึงปี 2548 การผลิตเหล็กแผ่นในประเทศไทยเติบโตด้วยอัตราเฉลี่ยร้อยละ
15 ต่อปี จากปริมาณการผลิต 2.4 ล้านตันในปี 2543 เป็น 4.0 ล้านตันในปี 2548
โดยในส่วนการผลิตของเหล็กรีดร้อนมีอัตราการเติบโตเฉลี่ยร้อยละ 9 ต่อปี
โดยเติบโตจากปริมาณการผลิต 1.2 ล้านตันในปี 2543 เป็น 3.4 ล้านตันในปี 2548
ในขณะที่ทั้งเหล็กรีดเย็นและเหล็กเคลือบผิวมีอัตราการเติบโตของการผลิตเฉลี่ยที่ร้อยละ 20
ต่อปีคิดเป็น 2 เท่าของอัตราการการเติบโตของการผลิตเหล็กรีดร้อน

ในขณะที่ความต้องการบริโภคเหล็กแผ่นในประเทศไทยเติบโตจาก 3.6 ล้านตันเป็น 6.0
ล้านตันระหว่างปี 2543 ถึง 2547 คิดเป็นอัตราการเติบโตเฉลี่ยที่ร้อยละ 13.6 ต่อปี
โดยความต้องการเหล็กรีดร้อนเติบโตจาก 2.1 ล้านตันในปี 2543 เป็น 2.7 ล้านตันในปี 2547
คิดเป็นอัตราการเติบโตเฉลี่ยที่ร้อยละ 6.5 ต่อปี
ในขณะที่ความต้องการบริโภคเหล็กรีดเย็นและเหล็กเคลือบผิวเติบโตที่ร้อยละ 25 และร้อยละ 19
ตามลำดับ

อนึ่งในการพิจารณาความต้องการบริโภคที่แท้จริงของเหล็กรีดร้อน
จะต้องพิจารณาจากความต้องการบริโภคเหล็กแผ่นทุกประเภทรวมกัน
ทั้งนี้เพราะในการผลิตเหล็กแผ่นประเภทอื่น เช่น เหล็กรีดเย็น และเหล็กเคลือบผิว เป็นต้น
จะต้องใช้เหล็กรีดร้อนเป็นวัตถุดิบสำคัญ

ตลาดเหล็กรีดร้อนในประเทศไทย

ปัจจุบันหากพิจารณาการผลิตเหล็กรีดร้อนทั้งทางตรงและทางอ้อมในประเทศไทยที่ 4.2
ล้านตันต่อปีที่พบว่าคิดเป็นร้อยละ 3 ของการผลิตในเอเชียซึ่งมีการผลิตเหล็กรีดร้อนจำนวน 139
ล้านตันในปี 2547 ในขณะที่ความต้องการบริโภคเหล็กรีดร้อนทั้งทางตรงและทางอ้อมอยู่ที่ 6.0
ล้านตันหรือคิดเป็นร้อยละ 4.5 ของการผลิตในเอเชียซึ่งมีการผลิตเหล็กรีดร้อนจำนวน133
ล้านตันในปี 2547

สำหรับความต้องการเหล็กรีดร้อนโดยตรงในปี 2547 อยู่ที่ 2.7 ล้านตันต่อปีซึ่งคิดเป็นร้อยละ 4
ของความต้องการเหล็ก รีดร้อนโดยตรงของเอเชียที่ 67 ล้านตัน

แนวโน้มอุตสาหกรรมเหล็กแผ่นของประเทศไทย

CRU Strategies
(เป็นบริษัทผู้เชี่ยวชาญจากประเทศอังกฤษด้านการวิจัยอุตสาหกรรมเหล็กของโลก).ให้ความเห็นไว้ในรายงานวิเคราะห์อุตสาหกรรมเหล็กในประเทศว่า
การเติบโตทางเศรษฐกิจของประเทศไทย
จะมีผลต่อการเพิ่มขึ้นของความต้องการบริโภคเหล็กแผ่นอย่างต่อเนื่อง
โดยจะมีการเติบโตของเหล็กแผ่นทั้ง 3 ประเภท (เหล็กแผ่นรีดร้อน เหล็กแผ่นรีดเย็น
และเหล็กแผ่นเคลือบ) ทั้งนี้ ความต้องการบริโภคเหล็กรีดร้อนจะเติบโตสูงสุด

สำหรับในด้านการผลิตนั้น CRU Strategies
ประมาณการว่าจะมีการขยายการผลิตในอัตราที่เกินกว่าอัตราการขยายตัวของความต้องการบริโภค
ทำให้ประเทศไทยจะมีการนำเข้าเหล็กแผ่นในปริมาณที่น้อยลง
โดยการขยายกำลังการผลิตของผู้ผลิตเหล็กในประเทศนั้น
กลุ่มผู้ผลิตเหล็กรีดร้อนจะเป็นกลุ่มที่ขยายกำลังการผลิตสูงสุดทำให้ในระยะปานกลางประเทศไทยจะลดการนำเข้าเหล็กดังกล่าวลง
จนถึงกระทั่งไม่ต้องนำเข้าเหล็กรีดร้อน
สำหรับในกลุ่มเหล็กรีดเย็นนั้นความต้องการในประเทศมีสูงขึ้นมากในขณะที่กำลังการผลิตไม่ได้เพิ่มขึ้น
ซึ่งจะทำให้ประเทศไทยเปลี่ยนจากผู้ส่งออกเหล็กรีดเย็นสุทธิเป็นผู้นำเข้าเหล็กรีดเย็นสุทธิในระยะเวลาอันใกล้
ซึ่งคาดว่าน่าจะเกิดขึ้นตั้งแต่ปี 2548 เป็นต้นไป
สำหรับเหล็กเคลือบผิวประเทศไทยยังคงต้องพึ่งพาการนำเข้าอยู่ในปริมาณที่เพิ่มขึ้น

  []

3.3.6 แนวโน้มราคาเหล็กรีดร้อนและเศษเหล็ก

แนวโน้มราคาเหล็กแผ่นรีดร้อน

ที่ผ่านมาราคาเหล็กแผ่นรีดร้อนของโลกได้ปรับตัวสูงขึ้นอย่างมาก
โดยมีสาเหตุมาจากการเพิ่มขึ้นของความต้องการบริโภคเหล็กแผ่นรีดร้อนโดยเฉพาะในประเทศจีน
การเปิดตลาดนำเข้าเหล็กของประเทศสหรัฐอเมริกาภายหลังการใช้มาตรการกีดกันมาตั้งแต่ปี 2544
และการลดกำลังการผลิตเหล็กของกลุ่มอุตสาหกรรมผลิตเหล็กรายใหญ่ของโลกในช่วงเวลาที่เกิดวิกฤตเศรษฐกิจ
ทั้งนี้CRU Strategies ได้ประมาณการว่าราคาเหล็กแผ่นรีดร้อน จะลดลงหลังไตรมาสที่ 2 ของปี
2548 อันเนื่องมาจากการชะลอตัวในระยะสั้นของอัตราเติบโตของการบริโภคเหล็กแผ่นรีดร้อน
และผลจากการขยายกำลังการผลิตใหม่ๆ
อย่างไรก็ดีราคาเหล็กแผ่นรีดร้อนจะยังคงมีระดับราคาที่สูงเมื่อเทียบกับราคาเหล็กแผ่นรีดร้อนเฉลี่ยย้อนหลัง
10 - 15 ปีที่ผ่านมา

3.4 การจัดหาผลิตภัณฑ์และบริการ

3.4.1 การผลิตและกำลังการผลิต

โรงงานผลิตเหล็กแผ่นรีดร้อนของบริษัท ตั้งอยู่บนที่ดินจำนวน 397 ไร่ ในสวนอุตสาหกรรม เอส
เอส พี ตำบลหนองละลอก อำเภอบ้านค่าย จังหวัดระยอง
ซึ่งเป็นโรงงานที่มีกระบวนการผลิตเหล็กครบวงจร ทั้งหลอม หล่อ และรีด อยู่ในโรงงานเดียวกัน
หรือที่เรียกว่า Compact Mini Mill และเป็นการผลิตแบบต่อเนื่อง ซึ่งมีกำลังการผลิตสูงสุด
(Design Capacity) ที่ 1.8 ล้านตันต่อปี โดยขณะนี้มีประสิทธิภาพกำลังการผลิต (Effective
Capacity) ที่ 1.5 ล้านตันต่อปี และโรงงานสามารถขยายกำลังการผลิตสูงสุดได้ถึง 3.4
ล้านตันต่อปี ด้วยการซื้อเครื่องจักรบางส่วนเพิ่มเติม

กระบวนการผลิตทั้งหมดบริษัทจะใช้เวลาทั้งสิ้นประมาณ 3.5 ชั่วโมง
โดยโรงงานเปิดดำเนินการผลิตได้ตลอด 24 ชั่วโมง ซึ่งช่วงเวลาการผลิตจะแบ่งเป็น 3 กะ
และใช้คนงาน 4 ชุดหมุนเวียนสลับกันปฏิบัติงาน ทั้งนี้โรงงานจะมีการหยุดซ่อมบำรุงประจำปี ปีละ 1
ครั้งๆ ละประมาณ 14 วัน ซึ่งการซ่อมบำรุงจะดำเนินการและควบคุมโดยวิศวกรของบริษัท

ในปี 2547 บริษัทได้ดำเนินการผลิตตลอด 24 ชั่วโมง โดยสามารถผลิตสินค้าได้ประมาณร้อยละ 74
ของประสิทธิภาพการผลิต สำหรับปี 2548 บริษัทสามารถผลิตสินค้าได้ใกล้เคียงกับปี 2547
คือประมาณร้อยละ 74 ของประสิทธิภาพการผลิต

  -------------------------------------- ----------- ----------- -----------
  รายการ                                 2546        2547        2548

  กำลังการผลิตสูงสุด (Design Capacity)       1,800,000   1,800,000   1,800,000
  (ตันต่อปี)                                                        

  ประสิทธิภาพการผลิต (Effective Capacity)   1,500,000   1,500,000   1,500,000
  (ตันต่อปี)                                                        

  ปริมาณการผลิต (ตันต่อปี)                    920,131     1,104,638   1,120,142

  อัตราการผลิต (Utilization) (ร้อยละ)       51.1%       61.4%       62.2%

  อัตราประสิทธิภาพการผลิต (Efficiency)       61.3%       73.6%       74.68%
  (ร้อยละ)                                                        
  -------------------------------------- ----------- ----------- -----------

3.4.2 วัตถุดิบและสาธารณูปโภคสำคัญที่ใช้ในการผลิต

กระบวนการผลิตของบริษัทมีการใช้วัตถุดิบหลักคือ เศษเหล็ก และเหล็กดิบ
รวมถึงเศษเหล็กที่ได้มาจากกระบวนการผลิต
นอกจากนี้ในการผลิตต้องใช้สารผสมในการผลิตอันได้แก่ ปูนขาวเผา (Burnt Lime)
สารประกอบอัลลอยด์ เพื่อช่วยให้ผลิตภัณฑ์มีคุณสมบัติตามที่ต้องการ

สำหรับสาธารณูปโภคที่สำคัญที่ใช้ในการผลิตได้แก่ ไฟฟ้า ก๊าซธรรมชาติ ก๊าซออกซิเจน ก๊าซชนิดอื่นๆ
รวมถึง น้ำดิบ

วัตถุดิบหลักในการผลิต เป็นต้นทุนหลักที่ใช้ในการผลิตคิดเป็นอัตราส่วนประมาณร้อยละ 70
ของต้นทุนการผลิตทั้งหมดโดยวัตถุดิบหลักประกอบด้วย เศษเหล็ก และเหล็กดิบ สารปรุงแต่ง
และสารผสม เช่น ปูนขาว อัลลอยย์ ก๊าซธรรมชาติ น้ำ และไฟฟ้า เป็นต้น

3.4.3 กลยุทธการจัดซื้อวัตถุดิบ

บริษัทมีการทำสัญญาซื้อขายวัตถุดิบจากต่างประเทศ คือ เศษเหล็กและเหล็กดิบ กับบริษัทผู้ค้ารายใหญ่
3 รายในรูปแบบสัญญา Consignment หรือการขายวัตถุดิบพร้อมจัดสินเชื่อให้แก่บริษัท
โดยบริษัทจะทำการกำหนดราคาซื้อกับบริษัทผู้ขายวัตถุดิบเป็นราคาปัจจุบัน ณ วันสั่งซื้อวัตถุดิบ
ซึ่งทำให้บริษัทสามารถทราบต้นทุนการผลิตแต่ละครั้งของบริษัทและบริษัทต้องชำระเงินค่าวัตถุดิบก่อนที่จะนำวัตถุดิบนั้นไปใช้
โดยชำระตามจำนวนที่เบิกใช้จริงด้วยราคาปัจจุบัน ณ วันที่สั่งซื้อวัตถุดิบที่ได้กำหนดไว้ล่วงหน้า
ซึ่งช่วยให้บริษัทสามารถสั่งซื้อวัตถุดิบเข้ามาเก็บไว้ได้เพียงพอ
โดยไม่กระทบต่อกระแสเงินสดจนกว่าจะมีการเบิกใช้วัตถุดิบดังกล่าว ทั้งนี้
จะมีการทำสัญญาย่อยสำหรับการสั่งซื้อแต่ละครั้งเพื่อกำหนดรายละเอียดและราคาของวัตถุดิบ

บริษัทมีนโยบายจัดเก็บวัตถุดิบไว้ในลานจัดเก็บประมาณ 60 - 90 วัน
เพื่อให้มีวัตถุดิบเพียงพอที่จะป้อนเข้าสู่ระบบการผลิตได้อย่างต่อเนื่อง
ยกเว้นกรณีที่วัตถุดิบในตลาดโลกมีแนวโน้มที่จะจัดหายากขึ้น เช่น
ในช่วงสถานการณ์สงครามอ่าวเปอร์เซีย เป็นต้น ซึ่งอาจมีการสั่งซื้อในปริมาณมากกว่าปกติ
และเนื่องจากกระบวนการผลิตของบริษัทมีความยืดหยุ่นในการใช้วัตถุดิบ
โดยสามารถเลือกส่วนผสมที่แตกต่างกันไประหว่างเศษเหล็กเกรดต่างๆ กับเหล็กดิบได้
ทำให้บริษัทสามารถวางแผนการจัดหาวัตถุดิบแต่ละชนิดได้ตามภาวะราคาตลาดโลก

3.5 ผลกระทบต่อสิ่งแวดล้อม

การควบคุมผลกระทบต่อสิ่งแวดล้อมของโรงงาน

บริษัทมีการดำเนินการวัดผลและตรวจสอบคุณภาพสิ่งแวดล้อมอย่างต่อเนื่องเป็นประจำอย่างน้อยปีละ
2 ครั้ง โดยเริ่มตั้งแต่เปิดดำเนินการผลิต และเดือนกรกฎาคม 2546 บริษัทได้ว่าจ้าง บริษัท
แอร์เซฟ จำกัด
เพื่อประเมินผลการดำเนินการด้านสิ่งแวดล้อมของโรงงานผลิตเหล็กแผ่นรีดร้อนชนิดม้วนของบริษัท
และจัดทำรายงานผลการปฏิบัติตามมาตรการป้องกัน แก้ไขผลกระทบต่อสิ่งแวดล้อม
และมาตรการติดตามตรวจสอบผลกระทบต่อสิ่งแวดล้อม
พร้อมทั้งรายงานต่อสำนักงานนโยบายและแผนทรัพยากรธรรมชาติและ

แผนสิ่งแวดล้อม กรมโรงงานอุตสาหกรรมและกรมทรัพยากรธรณี
เนื่องจากบริษัทประกอบกิจการผลิตเหล็กแผ่นรีดร้อนชนิดม้วนซึ่งเป็นโรงงานอุตสาหกรรมที่อยู่ภายใต้การควบคุมการประกอบกิจการโดยกรมโรงงาน
กระทรวงอุตสาหกรรม ภายใต้พระราชบัญญัติโรงงาน พ.ศ. 2535
และเนื่องจากบริษัทมีกระบวนการผลิตด้วยการใช้เตาหลอมไฟฟ้าเพื่อหลอมวัตถุดิบจำพวก
เศษเหล็กและเหล็กดิบให้เป็นน้ำเหล็ก
การประกอบการจึงอยู่ภายใต้การกำกับดูแลของกรมทรัพยากรธรณีตามพระราชบัญญัติแร่ พ.ศ. 2510
ด้วย ทั้งนี้ นับตั้งแต่เริ่มเปิดดำเนินกิจการในปี 2542
หน่วยงานทั้งสองได้มีการตรวจสอบการประกอบกิจการอย่างสม่ำเสมอ
โดยกรมโรงงานฯจะเข้าตรวจสอบการประกอบกิจการปีละครั้งและกรมทรัพยากรธรณีจะเข้าตรวจสอบการประกอบโลหกรรม
ปีละ 2 ครั้ง

อนึ่ง
จากรายงานการตรวจสอบการประกอบของบริษัทที่ผ่านมาผลการตรวจสอบจากกรมทรัพยกรธรณีและกรมโรงงานพบว่า
บริษัทสามารถผ่านมาตรฐานการตรวจสอบของทั้ง 2 สถาบันโดยไม่มีข้อบกพร่อง

นอกจากนี้สำหรับผลกระทบต่อสิ่งแวดล้อมที่บริษัทได้จ้างที่ปรึกษาเข้ามาตรวจสอบนั้น
โดยผลการศึกษาปรากฎว่าการดำเนินงานของบริษัทไม่มีผลกระทบต่อคุณภาพสิ่งแวดล้อมและบริษัทได้ปฎิบัติตามมาตรการของรายงานผลกระทบสิ่งแวดล้อมทุกประการ

สรุปผลการศึกษาผลกระทบต่อสิ่งแวดล้อมจัดทำโดยบริษัทที่ปรึกษาของบริษัท

จากรายงานการตรวจสอบของบริษัทที่ปรึกษาพบว่าบริษัทได้ปฏิบัติตามมาตรการป้องกันและแก้ไขผลกระทบสิ่งแวดล้อม
โดยมีรายละเอียดจำแนกตามระบบควบคุมมลพิษ ดังนี้

1. มลพิษทางอากาศจากกระบวนการผลิต และการควบคุม

  แหล่งกำเนิดมลพิษทางอากาศที่สำคัญของบริษัท ได้แก่ เตาหลอมไฟฟ้า (EAF),
  เตาปรับปรุงคุณภาพ น้ำเหล็ก (LF), และเตาอบเหล็กแผ่น (TF)
  ซึ่งขั้นตอนการผลิตที่อาจก่อให้เกิดมลพิษทางอากาศ ได้แก่

-   Charging Cycle เป็นช่วงที่เกิดมลพิษในขณะเปิดฝาเตาหลอมไฟฟ้า เพื่อเติมเหล็กลงเตา

-   Melting Cycle เป็นช่วงที่เกิดมลพิษในขณะทำการหลอมเศษเหล็กในเตาหลอมไฟฟ้า

-   Tapping Cycle เป็นช่วงที่เกิดมลพิษขณะทำการเทน้ำเหล็กออกจากเตาหลอมไฟฟ้า

-   Refinishing Cycle
    เป็นช่วงที่เกิดมลพิษขณะทำการปรับปรุงคุณภาพน้ำเหล็กในเตาหลอมไฟฟ้า

  มลพิษทางอากาศที่เกิดขึ้นจากกระบวนการผลิตดังกล่าว ได้แก่ ฝุ่น ก๊าซไนโตรเจนไดออกไซด์
  ก๊าซซัลเฟอร์ไดออกไซด์ เป็นต้น ซึ่งมลพิษต่างๆ
  ที่เกิดขึ้นจะถูกรวบรวมเข้าสู่ระบบดักฝุ่นก่อนระบายออกทางปล่องควัน
  รายละเอียดของระบบบำบัดมลพิษทางอากาศ มีดังนี้

-   ระบบรวบรวมมลพิษโดยตรงจากแหล่งกำเนิด (Primary Fume Exhaustion System)
    เป็นระบบติดอยู่ กับฝาเตา (Direct Roof Hood) ทำหน้าที่รวบรวมอากาศเสียในช่วง
    Melting และ Refinishing Cycle โดยการดูดอากาศเสียผ่าน Roof Hood
    หรือระบบระบายความร้อนที่มีลักษณะเป็นท่อน้ำหล่อเย็นหุ้มอยู่ชั้นนอก และผ่าน Heat
    Exchanger เพื่อลดอุณหภูมิ ซึ่งในขั้นตอนนี้ ฝุ่นละอองขนาดใหญ่บางส่วนจะตก
    สู่ถังรองรับฝุ่นละอองตามแรงโน้มถ่วงของโลก

-   ระบบรวบรวมอากาศเสียที่ติดตั้งอยู่เหนือเตาหลอม (Secondary Fume Exhaustion
    System) ทำหน้าที่รวบรวมอากาศเสียในช่วง Charging และ Tapping Cycle
    ซึ่งเป็นช่วงที่ Roof Hood หยุดทำงาน เพื่อป้องกันการฟุ้งกระจายจากอากาศเสียที่เกิดขึ้น
    ดังนั้น จึงมีระบบรวบรวมฝุ่นแบบ Canopy Hood ติดตั้งอยู่เหนือเตาหลอม
    โดยอากาศเสียที่ถูกดูดผ่าน Canopy Hood จะถูกส่งไปบำบัดยังระบบดักฝุ่นแบบถุงกรอง (Bag
    Filter) ต่อไป

-   ระบบดักฝุ่นแบบถุงกรอง (Bag House Filter) เป็นระบบดักฝุ่นโดยใช้ถุงกรองชนิด
    Polyester ซึ่งมีประสิทธิภาพ ในการดักฝุ่นได้มากกว่าร้อยละ 99
    ทำให้ปริมาณฝุ่นละอองหลังผ่านการบำบัดมีปริมาณน้อยมากก่อนระบายออกทางปล่องควัน

-   นอกจากนี้ยังมีการใช้ก๊าซธรรมชาติในกระบวนการผลิตบางส่วน
    ซึ่งก๊าซธรรมชาติเป็นเชื้อเพลิงสะอาด
    ทำให้สามารถควบคุมคุณภาพอากาศที่ระบายออกให้อยู่ในเกณฑ์มาตรฐานได้

  ทั้งนี้เมื่อที่ปรึกษาดำเนินการตรวจสอบคุณภาพอากาศพบว่า คุณภาพอากาศทั้งในด้านก๊าซที่เจือปน
  และฝุ่นละอองเป็นไปตามเกณฑ์มาตรฐาน

2. น้ำเสียจากกระบวนการผลิต และการควบคุม

  น้ำเสียจากกระบวนการผลิตเกิดจากระบบหล่อเย็น ซึ่งน้ำเสียที่เกิดขึ้นจะผ่านระบบบำบัด
  โดยผ่านการดักตะกอนและบ่อแยกคราบน้ำมัน
  (โดยคราบน้ำมันที่เกิดขึ้นจะถูกเก็บรวบรวมเพื่อนำไปผสมกับน้ำมันสำหรับทาเคลือบผิวผลิตภัณฑ์เพื่อกันสนิมภายในโรงงานต่อไป)
  จากนั้นจึงส่งน้ำไปลดอุณหภูมิ และระบายลงสู่บ่อเก็บน้ำของสวนอุตสาหกรรม
  ก่อนหมุนเวียนนำกลับไปใช้ในกระบวนการผลิต และในขั้นตอนการรีไซเคิลกากขี้เหล็ก (Slag
  processing) รวมถึงใช้ฉีดพรมภายในโรงงานผ่านระบบท่อ
  เพื่อลดการฟุ้งกระจายของฝุ่นละออง จึงเห็นได้ว่า
  บริษัทไม่มีการระบายน้ำเสียทิ้งลงสู่แหล่งน้ำสาธารณะภายนอก ดังนั้น
  เมื่อตรวจวัดคุณภาพน้ำทิ้งจากหอหล่อเย็น และเปรียบเทียบกับค่ามาตรฐาน จะพบว่า
  ค่าคุณภาพน้ำส่วนใหญ่อยู่ในเกณฑ์มาตรฐาน อย่างไรก็ตาม น้ำระบายทิ้งส่วนนี้จะผ่านระบบบำบัด
  และหมุนเวียนนำกลับไปใช้ในกระบวนการผลิต

3. มลพิษทางเสียงจากกระบวนการผลิต และการควบคุม

  แหล่งกำเนิดมลพิษทางเสียงที่สำคัญ ได้แก่ เตาหลอมไฟฟ้า และแท่นรีดเหล็ก
  ซึ่งมาตรฐานระดับเสียงบริเวณพื้นที่โรงงานกำหนดไว้ไม่เกิน 90 เดซิเบล (เอ)
  พบว่าบริเวณแท่นรีดเหล็ก แม้ว่าจะเกิดเสียงไม่เกินมาตรฐาน
  แต่บริษัทได้กำหนดให้บริเวณดังกล่าวเป็นพื้นที่ควบคุมอันตรายด้านเสียง
  โดยกำหนดให้พนักงานที่ทำงานอยู่ในบริเวณแท่นรีดเหล็ก ต้องใช้อุปกรณ์ป้องกันเสียงส่วนบุคคล
  เช่น Ear plug, Ear muff เป็นต้น ตลอดระยะเวลาทำงาน ส่วนบริเวณเตาหลอมไฟฟ้านั้น
  มีระดับเสียงเกินมาตรฐานในเวลาหลอมเศษเหล็ก
  ซึ่งในระหว่างการผลิตนั้นจะไม่อนุญาตให้พนักงานอยู่ในบริเวณเตาหลอมไฟฟ้า
  เนื่องจากมีความเสี่ยงด้านความร้อนและประกายไฟ ดังนั้น
  พนักงานที่ปฎิบัติหน้าที่ในบริเวณดังกล่าวจะต้องทำงานอยู่ในห้องควบคุม
  ซึ่งมีระบบควบคุมระดับเสียงให้ต่ำกว่าระดับมาตรฐาน เพื่อหลีกเลี่ยงการ

  สัมผัสระดับเสียงที่ดังมาก สำหรับระดับเสียงบริเวณรอบนอกโรงงานนั้น
  มีมาตรฐานกำหนดไว้ไม่เกิน 70 เดซิเบล (เอ) พบว่า
  ระดับเสียงบริเวณรอบนอกโรงงานอยู่ในระดับไม่เกินกว่ามาตรฐานที่กำหนด

4. กากของเสียจากกระบวนการผลิต และการควบคุม

  กากของเสียที่เกิดจากกระบวนการผลิต ได้แก่ กากขี้เหล็ก (Slag) ฝุ่นจากระบบดักฝุ่น (Dust)
  กากผิวเหล็กที่หลุดร่อน (Scale) ตะกอนจากระบบปรับปรุงคุณภาพน้ำและระบบบำบัดน้ำเสีย
  คราบน้ำมันจากระบบหมุนเวียนน้ำหล่อเย็น และเศษเหล็กที่เกิดจากการขั้นตอนการตัดหัว-ท้าย
  เป็นต้น รายละเอียดของระบบบำบัดกากของเสีย มีดังนี้

-   กากขี้เหล็ก ส่งให้บริษัท มัลติเซิร์ฟ (ประเทศไทย) จำกัด (เดิมชื่อ บริษัท เฮคเก็ตต์
    มัลติเซิร์ฟ (ประเทศไทย) จำกัด) นำกากขี้เหล็กไปรีไซเคิล หรือที่เรียกว่า Slag
    processing เพื่อหมุนเวียนใช้เป็นวัตถุดิบในการผลิตต่อไป

-   ฝุ่นจากระบบดักฝุ่น กากผิวเหล็กที่หลุดร่อน
    และตะกอนจากระบบปรับปรุงคุณภาพน้ำและระบบบำบัดน้ำเสีย
    จะถูกจัดเก็บไว้ในถังในลานเก็บกากของเสีย
    ก่อนให้บริษัทที่ได้รับอนุญาตจากกรมโรงงานอุตสาหกรรมมารับไปกำจัดต่อไป

-   คราบน้ำมันจากระบบหมุนเวียนน้ำหล่อเย็น
    จะถูกเก็บรวบรวมเพื่อนำไปผสมกับน้ำมันสำหรับทาเคลือบผิวผลิตภัณฑ์เพื่อกันสนิมภายในโรงงาน

-   เศษเหล็กที่เกิดจากขั้นตอนการตัดหัว-ท้าย จะนำกลับมาใช้เป็นวัตถุดิบในการผลิตต่อไป

ตารางสรุปผลคุณภาพสิ่งแวดล้อมของบริษัท

จากรายงานผลการปฏิบัติตามมาตรการป้องกัน แก้ไขผลกระทบสิ่งแวดล้อม
และมาตรการติดตามตรวจสอบผลกระทบสิ่งแวดล้อม ประจำเดือนมกราคม 2548 - มิถุนายน 2548
(จัดทำโดยบริษัท แอร์เซฟ จำกัด)
เพื่อรายงานต่อสำนักงานนโยบายและแผนทรัพยากรธรรมชาติและแผนสิ่งแวดล้อม
สามารถสรุปผลการตรวจวัดคุณภาพสิ่งแวดล้อม ได้ดังนี้

+---------------------------+------+--------+-----------+------------+
| รายการ                    | หน่วย | ม      | ประจำเดือน | ประจำเดือน  |
|                           |      | าตรฐาน |           |            |
|                           |      |        | ก.ค. -    | ม.ค. -     |
|                           |      |        | ธ.ค. 2547 | มิ.ย. 2548  |
+---------------------------+------+--------+-----------+------------+
| 1.คุณภาพอากาศในปล่องโรงงาน  |      |        |           |            |
+---------------------------+------+--------+-----------+------------+
|   ฝุ่นละอองทั้งหมด            | mg   | ไม่เกิน  | 1.76      | 1.11       |
|                           | /Nm³ | 240    |           |            |
|   ก๊าซออกไซด์ของไนโตรเจน    |      |        | 0.34      | 0.46       |
|                           | ppm  | ไม่เกิน  |           |            |
|                           |      | 200    |           |            |
+---------------------------+------+--------+-----------+------------+
| 2                         |      |        |           |            |
| .คุณภาพอากาศในบรรยากาศทั่วไป |      |        |           |            |
+---------------------------+------+--------+-----------+------------+
|   ฝุ่นละอองขนาดเล็ก          | mg/  | ไม่เกิน  | 0.0260    | 0.0450     |
|                           | m³   | 0.12   |           |            |
+---------------------------+------+--------+-----------+------------+
|   ก๊าซซัลเฟอร์ไดออกไซด์       | mg/  | ไม่เกิน  | 0.0010    | 0.0112     |
|                           | m³   | 0.30   |           |            |
+---------------------------+------+--------+-----------+------------+
| 3.การตรวจวัดคุณภาพน้ำทิ้ง      |      |        |           |            |
+---------------------------+------+--------+-----------+------------+
|   ความเป็นกรดด่าง (PH)      | -    | 5      | 8.10      | 7.20       |
|                           |      | .5-9.0 |           |            |
+---------------------------+------+--------+-----------+------------+
|   ออกซิเจนละลาย (DO)       | mg/l | -      | 4.10      | 6.50       |
+---------------------------+------+--------+-----------+------------+
|   บีโอดี (BOD)              | mg/l | 20     | 8.5       | 13.0       |
+---------------------------+------+--------+-----------+------------+
|   สารแขวนลอย (SS)         | mg/l | 50     | 10        | 5          |
+---------------------------+------+--------+-----------+------------+
|   ไขมันและน้ำมัน (Grease &   | mg/l | 5      | <0.2      | <0.2       |
|   Oil)                    |      |        |           |            |
+---------------------------+------+--------+-----------+------------+
|   เหล็ก (Total Iron)       | mg/l | -      | 1.15      | 3.23       |
+---------------------------+------+--------+-----------+------------+
|   แมงกานีส (Mn)            | mg/l | 5      | 0.17      | 0.39       |
+---------------------------+------+--------+-----------+------------+
| 4.คุณภาพเสียง (ระดับเสียง)    |      |        |           |            |
+---------------------------+------+--------+-----------+------------+
|   บริเวณรอบนอกโรงงาน       | d    | ไม่เกิน  | 63.8      | 62.8       |
|                           | B(A) | 70     |           |            |
|   (เฉลี่ย 24 ชั่วโมง)         |      |        |           |            |
+---------------------------+------+--------+-----------+------------+
|   บริเวณพื้นที่โรงงาน (เฉลี่ย 8  | d    | ไม่เกิน  | 102.3     | 107.7      |
|   ชั่วโมง)                  | B(A) | 90     |           |            |
|                           |      |        | 87.8      | 89.8       |
|   - บริเวณเตาหลอม          | d    | ไม่เกิน  |           |            |
|                           | B(A) | 90     |           |            |
|   - บริเวณแท่นรีดเหล็ก        |      |        |           |            |
+---------------------------+------+--------+-----------+------------+

  หมายเหตุ สรุปผลการตรวจวัด จากค่าสูงสุดของแต่ละรายการ ที่ได้ในช่วงของการตรวจวัด

จากตารางสรุปผลการตรวจวัดคุณภาพสิ่งแวดล้อมของบริษัท พบว่าคุณภาพสิ่งแวดล้อมของบริษัทเกือบ
ทุกด้านไม่เกินมาตรฐานที่สำนักงานนโยบายและแผนทรัพยากรธรรมชาติและแผนสิ่งแวดล้อมกำหนดไว้
เว้นแต่คุณภาพเสียงในบริเวณเตาหลอมที่เกินกว่ามาตรฐาน
ซึ่งถือเป็นลักษณะปกติของอุตสาหกรรมเหล็ก ดังนั้น ทางสำนักงานจึงมีการผ่อนปรนให้แก่บริษัท
โดยให้ทางบริษัทจัดหาอุปกรณ์ป้องกันเสียงให้แก่พนักงานที่ทำงานอยู่ในบริเวณนั้นสวมใส่ตลอดเวลาขณะปฏิบัติงานเพื่อลดการเกิดอันตรายเนื่องจากคุณภาพเสียงที่เกินกว่ามาตรฐาน